qundao/data-zh-poetry huggingface dataset:
调颂丞
作者：丘逢甲
朝代：清

新得佳人与护持，不愁撚断苦吟时。但妨说有谈空口，怒触河东夜半狮。我见犹怜况老奴，倾城颜色固应殊。不知镜里新郎面，已似桓公猬磔无？梅花开送隔林香，郁郁寒松色半苍。若解嫦娥爱年少，龙宫先检染须方。海外戈船忆异军，虬髯消息断知闻。李郎一妹空惆怅，不见东风起战云。
调颂丞·其一
作者：丘逢甲
朝代：清

新得佳人与护持，不愁撚断苦吟时。但妨说有谈空口，怒触河东夜半狮。
调颂丞·其三
作者：丘逢甲
朝代：清

梅花开送隔林香，郁郁寒松色半苍。若解嫦娥爱年少，龙宫先检染须方。
调颂丞·其二
作者：丘逢甲
朝代：清

我见犹怜况老奴，倾城颜色固应殊。不知镜里新郎面，已似桓公猬磔无？
调颂丞·其四
作者：丘逢甲
朝代：清

海外戈船忆异军，虬髯消息断知闻。李郎一妹空惆怅，不见东风起战云。
谒明孝陵四首
作者：丘逢甲
朝代：清

郁郁钟山紫气腾，中华民族此重兴。江山一统都新定，大纛鸣笳谒孝陵。如君早解共和义，五百年来国尚存。万世从今真一系，炎黄华冑主中原。将军北伐逐胡雏，并告徐常地下知。破帽残衫遗老在，喜教重见汉威仪。汉兵到处虏如崩，万马黄河晓蹴冰。直扫幽燕捣辽沈，昌平再告十三陵。
谒明孝陵四首·其一
作者：丘逢甲
朝代：清

郁郁钟山紫气腾，中华民族此重兴。江山一统都新定，大纛鸣笳谒孝陵。
谒明孝陵四首·其三
作者：丘逢甲
朝代：清

将军北伐逐胡雏，并告徐常地下知。破帽残衫遗老在，喜教重见汉威仪。
谒明孝陵四首·其二
作者：丘逢甲
朝代：清

如君早解共和义，五百年来国尚存。万世从今真一系，炎黄华冑主中原。
谒明孝陵四首·其四
作者：丘逢甲
朝代：清

汉兵到处虏如崩，万马黄河晓蹴冰。直扫幽燕捣辽沈，昌平再告十三陵。
谒潮州韩文公祠
作者：丘逢甲
朝代：清

一疏真教佛可焚，中朝无地得容君。孤臣去国关初雪，逐客呼天岳不云。金石流传鹦鹉赋，风雷趋奉鳄鱼文。寻碑独向城东路，古木萧萧冷夕曛。江山得姓总公遗，有客观潮发古思。失路英雄凭吏笑，投荒心迹岂僧知？千秋道学重开统，八代文章始起衰。北斗声华南斗命，海天来拜使君祠。
谒潮州韩文公祠·其一
作者：丘逢甲
朝代：清

一疏真教佛可焚，中朝无地得容君。孤臣去国关初雪，逐客呼天岳不云。金石流传鹦鹉赋，风雷趋奉鳄鱼文。寻碑独向城东路，古木萧萧冷夕曛。
谒潮州韩文公祠·其二
作者：丘逢甲
朝代：清

江山得姓总公遗，有客观潮发古思。失路英雄凭吏笑，投荒心迹岂僧知？千秋道学重开统，八代文章始起衰。北斗声华南斗命，海天来拜使君祠。
谒饶平始迁祖枢密公祠墓作示族人
作者：丘逢甲
朝代：清

八百年前旧精舍，左挹凤皇右天马。南州迁客宋枢臣，当年结屋金山下。梅州刺史告养归，白云子舍留春晖。元镇元龟赠诗在，足令光彩生莱衣。琴峰苍苍郁元气，屹立丰碑枢密使。谁其铭者王梅溪，并勒无忧半收字。宋颠元蹶须臾耳，朱明五叶称天子。故宅先坟一旦迁，谁意村居变城市？辛苦荆州老广文，家书催促弃官奔。麻衣雪立恳不得，玉棺朝启先臣坟。坟迁城南宅城北，金山琴峰如故色。朱都御史杨邑侯，重为名门表通德。佥判有弟鄞江边，祖典遥数乃吾先。程江风雨韩江月，海云台岛径三迁。仗剑归来人事改，故居只有青山在。光绪朝距成化朝，转眼沧桑几己亥。宝莲寺畔神道碑，风雨剥蚀屃赑移。檐瓦苔青作古色，城北更拜金山祠。岂必山前胜山后，但贵宗？能世守。孙枝万叶遍东南，自幸能归奠尊酒。山城遗俗朴不华，惟耕与读真生涯。勉哉兄弟各努力，勿愧先邑称名家。
谒饶平始迁祖枢密公祠墓作示族人
作者：丘逢甲
朝代：清
体裁：古风

八百年前旧精舍，左挹凤皇右天马。南州迁客宋枢臣，当年结屋金山下。梅州刺史告养归，白云子舍留春晖。元镇元龟赠诗在，足令光彩生莱衣。琴峰苍苍郁元气，屹立丰碑枢密使。谁其铭者王梅溪，并勒无忧半收字。宋颠元蹶须臾耳，朱明五叶称天子。故宅先坟一旦迁，谁意村居变城市？辛苦荆州老广文，家书催促弃官奔。麻衣雪立恳不得，玉棺朝启先臣坟。坟迁城南宅城北，金山琴峰如故色。朱都御史杨邑侯，重为名门表通德。佥判有弟鄞江边，祖典遥数乃吾先。程江风雨韩江月，海云台岛径三迁。仗剑归来人事改，故居只有青山在。光绪朝距成化朝，转眼沧桑几己亥。宝莲寺畔神道碑，风雨剥蚀屃赑移。檐瓦苔青作古色，城北更拜金山祠。岂必山前胜山后，但贵宗�能世守。孙枝万叶遍东南，自幸能归奠尊酒。山城遗俗朴不华，惟耕与读真生涯。勉哉兄弟各努力，勿愧先邑称名家。
谢林雪斋惠画
作者：丘逢甲
朝代：清

漳水东流去不回，登高慷慨赋诗才。更将绘画乾坤手，闲写山花野鸟来。楚楚丰神尔许佳，写生聊当写吟怀。黄筌富贵徐熙逸，让出千秋置雪斋。八幅丹青速置邮，谁知半落馆人廋。从教今古同佳话，妙画通灵顾虎头。寻诗海外气何雄，海外尤传画笔工。花是英皇鸟俄帝，不妨齐取入屏风。
谢林雪斋惠画·其一
作者：丘逢甲
朝代：清

漳水东流去不回，登高慷慨赋诗才。更将绘画乾坤手，闲写山花野鸟来。
谢林雪斋惠画·其三
作者：丘逢甲
朝代：清

八幅丹青速置邮，谁知半落馆人廋。从教今古同佳话，妙画通灵顾虎头。
谢林雪斋惠画·其二
作者：丘逢甲
朝代：清

楚楚丰神尔许佳，写生聊当写吟怀。黄筌富贵徐熙逸，让出千秋置雪斋。
谢林雪斋惠画·其四
作者：丘逢甲
朝代：清

寻诗海外气何雄，海外尤传画笔工。花是英皇鸟俄帝，不妨齐取入屏风。
谢芝叟惠菊
作者：丘逢甲
朝代：清

又费先生解阮囊，买秋为我展重阳。拚他风雪残年迫，不碍黄花晚节香。秋圃看花兴久阑，傲霜枝尚未凋残。斜阳鱼市无人赏，留共先生保岁寒。
谢芝叟惠菊·其一
作者：丘逢甲
朝代：清

又费先生解阮囊，买秋为我展重阳。拚他风雪残年迫，不碍黄花晚节香。
谢芝叟惠菊·其二
作者：丘逢甲
朝代：清

秋圃看花兴久阑，傲霜枝尚未凋残。斜阳鱼市无人赏，留共先生保岁寒。
谢诏安林呈材游戎惠画
作者：丘逢甲
朝代：清

廿载承恩玉殿前，丹青气格老幽燕。南来话雨旌门里，为写屏风鳄海天。石骨松心海鹤姿，将军风格本权奇。何当挥洒惊人笔，画出登坛拜将时。
谢诏安林呈材游戎惠画·其一
作者：丘逢甲
朝代：清

廿载承恩玉殿前，丹青气格老幽燕。南来话雨旌门里，为写屏风鳄海天。
谢诏安林呈材游戎惠画·其二
作者：丘逢甲
朝代：清

石骨松心海鹤姿，将军风格本权奇。何当挥洒惊人笔，画出登坛拜将时。
贤母诗为家幼春、亦春茂才令慈黄太孺人作
作者：丘逢甲
朝代：清

昔为孝妇今慈母，三十年来节义垂。贼刃不伤缘至性，父书能读训诸儿。缫丝自谨闺门礼，彻瑱欣闻泮水诗。欲表女宗亲拜手，奉笺遥侑寿筵卮。
赠伯澜
作者：丘逢甲
朝代：清

乘兴曾游大海东，樱花开处唱秦风。归来小试经纶手，一卷周官补考工。
赠刘生
作者：丘逢甲
朝代：清

城北群山拥髻鬟，玉华峰影扑松关。春风满眼饶诗思，家在红亭白塔间。
赠吴玉臣太史
作者：丘逢甲
朝代：清

冠冕楼高海月明，鹤书屡下未成行。如何当代文中子，不为君王策太平。旧栖鸾处作球场，天上人间事渺茫。我爱岭南吴子野，海山高卧岁寒堂。
赠吴玉臣太史·其一
作者：丘逢甲
朝代：清

冠冕楼高海月明，鹤书屡下未成行。如何当代文中子，不为君王策太平。
赠吴玉臣太史·其二
作者：丘逢甲
朝代：清

旧栖鸾处作球场，天上人间事渺茫。我爱岭南吴子野，海山高卧岁寒堂。
赠夏季平殿撰二首
作者：丘逢甲
朝代：清

周南留滞得归迟，三策天人圣主知。四海喜闻新政日，六街争看状元时。小臣下土纵横涕，世事长安反覆棋。回首觚棱俱远梦，天涯相对怅秋期。海天龙雨走惊雷，黯黯蛮云瘴不开。万里梦回庄蹻国，千金装问赵佗台。本无温饱平生志，待济艰难旷代才。约吊文山酹尊酒，世忠亭畔看潮来。
赠夏季平殿撰二首·其一
作者：丘逢甲
朝代：清

周南留滞得归迟，三策天人圣主知。四海喜闻新政日，六街争看状元时。小臣下土纵横涕，世事长安反覆棋。回首觚棱俱远梦，天涯相对怅秋期。
赠夏季平殿撰二首·其二
作者：丘逢甲
朝代：清

海天龙雨走惊雷，黯黯蛮云瘴不开。万里梦回庄蹻国，千金装问赵佗台。本无温饱平生志，待济艰难旷代才。约吊文山酹尊酒，世忠亭畔看潮来。
赠姚生
作者：丘逢甲
朝代：清

揭阳姚生能古文，一席欲与桐城分。迩来才思益横肆，矫首八极思风云。气奇不为俗人下，纤儿讥呵老生骂。翳余独爱倜傥才，相见纵谈辄深夜。东山山气奇而雄，其阴有祠曰大忠。时危欲藉作士气，酾尊昨祝信国公。期生不来意惆怅，满天风雨江流涨。祗今世运行大同，安得君家救时相！
赠张伯纯
作者：丘逢甲
朝代：清

伯子天下士，十年知汝名。相思黄歇浦，相见赵佗城。落日秋山色，寒涛大海声。九边田牧计，击楫送君行。
赠慈善会诸女士
作者：丘逢甲
朝代：清

变现诸天善女身，华鬘缨络不生尘。大千手洒杨枝水，来救龙荒百万人。笙簧鼓吹文明气，不让娲皇止水功。起陆龙蛇消劫运，黄金先铸女英雄。
赠慈善会诸女士·其一
作者：丘逢甲
朝代：清

变现诸天善女身，华鬘缨络不生尘。大千手洒杨枝水，来救龙荒百万人。
赠慈善会诸女士·其二
作者：丘逢甲
朝代：清

笙簧鼓吹文明气，不让娲皇止水功。起陆龙蛇消劫运，黄金先铸女英雄。
赠林文庆
作者：丘逢甲
朝代：清

君名文庆字文庆，应慕汾阳郭子仪。若论收京扶圣主，终需横海出雄师。公卿当代多馀气，豪杰中原望义旗。欲起病龙作霖雨，天涯我特访神医。
赠柳参军
作者：丘逢甲
朝代：清

一官留滞凤凰城，十载能诗旧有名。江上新词传唱遍，晓风残月柳耆卿。
赠柳参军
作者：丘逢甲
朝代：清

去年花里劳相访，今日花开始遇君。诗笔千秋官八品，果然俊逸属参军。
赠梁诗五孝廉二首
作者：丘逢甲
朝代：清

五十不卿相，公才负黑头。艰难困衣食，著述慰穷愁。天意方难测，人材世鲜求。谁知梁叔敬，生待取封侯。潦倒天南客，登台吊尉佗。相逢剧如故，当哭有长歌。西日天方暝，东风海正波。何当奋雄略，找剑斫蛟鼍。
赠梁诗五孝廉二首·其一
作者：丘逢甲
朝代：清

五十不卿相，公才负黑头。艰难困衣食，著述慰穷愁。天意方难测，人材世鲜求。谁知梁叔敬，生待取封侯。
赠梁诗五孝廉二首·其二
作者：丘逢甲
朝代：清

潦倒天南客，登台吊尉佗。相逢剧如故，当哭有长歌。西日天方暝，东风海正波。何当奋雄略，找剑斫蛟鼍。
赠池滋膺同年
作者：丘逢甲
朝代：清

飞凫初下五云端，兼领雷封表海宽。两邑万家歌管乐，三山千里板舆安。瀛洲旧授神仙职，岭峤真推父母官。闻说讼稀亲课士，满城桃李共腾欢。天生卓茂佐中兴，循吏由来未易称。百里清平枹鼓息，九重褒异玺书徵。注衔玉署头冰在，话故金城鬓雪增。愧说瑞安门下士，上方空请一无能。
赠池滋膺同年·其一
作者：丘逢甲
朝代：清

飞凫初下五云端，兼领雷封表海宽。两邑万家歌管乐，三山千里板舆安。瀛洲旧授神仙职，岭峤真推父母官。闻说讼稀亲课士，满城桃李共腾欢。
赠池滋膺同年·其二
作者：丘逢甲
朝代：清

天生卓茂佐中兴，循吏由来未易称。百里清平枹鼓息，九重褒异玺书徵。注衔玉署头冰在，话故金城鬓雪增。愧说瑞安门下士，上方空请一无能。
赠池滋膺同年为家芝田题其先祖裕敏公遗像·其一
作者：丘逢甲
朝代：清
体裁：七言律诗

可为猗顿可黔娄，选佛场中劫火收。花叶莲宗容作祖，兵戈槐国笑封侯。出家便是安身法，越境原为避地谋。拜挹遗容知定力，黄金难怪等浮沤。
赠沈絜斋观察世丈
作者：丘逢甲
朝代：清

浙江潮与粤江通，豸节新移岭海东。百咏鸳湖裁玉局，一篇鳄渚谶文公。身符舆颂民怀德，家宝楹书帝念忠。中外卅年扬历久，海滨今始遇春风。崧云岱雨峨眉月，吟遍天涯宦辙长。逾岭官仍观察使，能诗人本水曹郎。西园芝盖成新咏，东阁梅花忆旧香。我愧少陵同部客，天南闲弄海珠光。
赠沈絜斋观察世丈·其一
作者：丘逢甲
朝代：清

浙江潮与粤江通，豸节新移岭海东。百咏鸳湖裁玉局，一篇鳄渚谶文公。身符舆颂民怀德，家宝楹书帝念忠。中外卅年扬历久，海滨今始遇春风。
赠沈絜斋观察世丈·其二
作者：丘逢甲
朝代：清

崧云岱雨峨眉月，吟遍天涯宦辙长。逾岭官仍观察使，能诗人本水曹郎。西园芝盖成新咏，东阁梅花忆旧香。我愧少陵同部客，天南闲弄海珠光。
赠潘翔初
作者：丘逢甲
朝代：清

大隐在城市，天南见此人。我来沧海上，相遇粤江滨。谈笑情文古，交游意气真。为君吟赠句，一棹五洲春。
赠秦人毛生
作者：丘逢甲
朝代：清

直从南北两戒首，走遍胡门到越门。一发青山残照里，尉陀台上望中原。
赠罗叔羹领事
作者：丘逢甲
朝代：清

十丈黄龙卓国旂，南荒群识汉官仪。只今都护仍开府，从古行人必善辞。海臂中分浮世界，天心难测厚蛮夷。登山四望青山色，何处先朝御制碑。万里家山梦八闽，一尊海岛话三春。对棋再感中朝事，属籍偏多故国民。落落星辰明赤道，茫茫车马走黄尘。要知吾道其南意，此任终当付伟人。
赠罗叔羹领事·其一
作者：丘逢甲
朝代：清

十丈黄龙卓国旂，南荒群识汉官仪。只今都护仍开府，从古行人必善辞。海臂中分浮世界，天心难测厚蛮夷。登山四望青山色，何处先朝御制碑。
赠罗叔羹领事·其二
作者：丘逢甲
朝代：清

万里家山梦八闽，一尊海岛话三春。对棋再感中朝事，属籍偏多故国民。落落星辰明赤道，茫茫车马走黄尘。要知吾道其南意，此任终当付伟人。
赠莫生
作者：丘逢甲
朝代：清

海上原多不死药，此语传自秦汉间。安知古语今始实，不死不在求神仙。病原不死药之死，竞咎中医失医理。由来官失学在夷，即今论药已如此。多君卖药高韩康，专从海上搜神方。瓶中海水尽甘露，不须更待神农尝。五羊城头春草发，五羊城外春潮阔。捣药仙禽啼海云，春风过处江山活。
赠谢生
作者：丘逢甲
朝代：清

人言谢生颠，吾未敢从众。与言世界事，谈言动微中。即令能颠亦复奇，终胜老生了无用。神州大陆殊可哀，纷纷老朽无人才。眼中突兀少年在，令我郁郁心颜开。即今时事须放手，安得人尽颠如雷。谢生言论自由耳，已令世人骇欲死。丈夫何止用口舌，治世界事从今始。时哉时哉不可失，东南风吹大海水。
赠阳湖陈生
作者：丘逢甲
朝代：清

大江浩浩趋东海，汇为大湖涵远空。由来江左数人物，民风虽雌文则雄。阳湖陈生三十九，手治官书百粤走。乞我题诗写古愁，夜半携尊酌南斗。
赠马总戎四首
作者：丘逢甲
朝代：清

岭海古雄镇，将军今伏波。威名铜柱大，战血铁衣多。专阃屡推毂，忧时还枕戈。北风近方劲，雨雪满关河。战气不可极，黯然沧海东。九州谁健者！万里靖边戎。南海新除重，西林旧部雄。黄金印如斗，终待立奇功。兵法在整暇，治书如治军。纵横飞白字，变化点苍云。壮采溢毫素，雄心逼篆分。金山伏虎石，重见勒奇文。我亦相时者，结交多伟人。平生好男子，不帝虎狼秦。入世心肝古，谈兵天地春。相逢各珍重，八极正风尘。
赠马总戎四首·其一
作者：丘逢甲
朝代：清

岭海古雄镇，将军今伏波。威名铜柱大，战血铁衣多。专阃屡推毂，忧时还枕戈。北风近方劲，雨雪满关河。
赠马总戎四首·其三
作者：丘逢甲
朝代：清

兵法在整暇，治书如治军。纵横飞白字，变化点苍云。壮采溢毫素，雄心逼篆分。金山伏虎石，重见勒奇文。
赠马总戎四首·其二
作者：丘逢甲
朝代：清

战气不可极，黯然沧海东。九州谁健者！万里靖边戎。南海新除重，西林旧部雄。黄金印如斗，终待立奇功。
赠马总戎四首·其四
作者：丘逢甲
朝代：清

我亦相时者，结交多伟人。平生好男子，不帝虎狼秦。入世心肝古，谈兵天地春。相逢各珍重，八极正风尘。
越台书感
作者：丘逢甲
朝代：清

漠漠南云倦眼开，十年三度此登台。地随落日天边尽，人共秋潮海上来。木石尚留仙佛气，江山不称霸王才。倚阑欲遣茫茫感，更向何人借酒杯！
辛卯1891首春招同赖俊臣徐炯尔赖远澜苏祥其王师竹林行仁游玉枕山由大仙岩抵碧云寺题壁
作者：丘逢甲
朝代：清

携朋如作竹林游，布袜青鞋兴致幽。岩翠滴人双袖湿，海光朝佛一龛收。三更啸月猿归洞，半榻眠云鹤共楼。尚有向平心事在，名山未敢久淹留。
辛卯1891首春招同赖俊臣徐炯尔赖远澜苏祥其王师竹林行仁游玉枕山由大仙岩抵碧云寺题壁
作者：丘逢甲
朝代：清

策杖来探海外奇，春风吹客出城时。路从虎墓穿林曲，泉绕麟岩下涧迟。窥井少酬诸葛志，搴云同赋大苏诗。庄严尚鲜开山手，何处谈禅觅戒师。
过三河，吊翁襄敏墓
作者：丘逢甲
朝代：清

落日青山虎气沉，河流还啮故城阴。地埋一代名臣骨，天鉴三边守将心。人物岭东前史在，关山直北战尘深。英灵异代应相感，一片寒云绕墓林。
过白鹤观，访何仙姑祠，观大小水帘
作者：丘逢甲
朝代：清

九霄飞瀑下云中，门闭仙祠石藓红。白鹤不来丹凤去，笙箫松柏自天风。
过黄冈
作者：丘逢甲
朝代：清

落日孤城望里遥，北来山势接三饶。隔林野店人沽酒，拢岸溪船客候潮。官狃承平兵气弱，地当冲要市声嚣。秋风吹梦黄冈路，海色濛濛夜未消。
还山书感
作者：丘逢甲
朝代：清

万里西风雁叫天，梅江行尽客停船。仙踪桃熟寻杨子，禅梦茶香證了拳。南渡衣冠尊旧族，东山丝竹负中年。疏慵已分渔樵老，时局休谈向酒边。
还山书感
作者：丘逢甲
朝代：清

检点征衫总泪痕，沧桑劫外此身存。百年乔木山丘重，万里浮槎海气昏。华表云光归老鹤，幔亭霞彩护曾孙。神州苍莽风尘满，冷落江湖怆梦魂。
述哀答伯瑶
作者：丘逢甲
朝代：清

四千年中中国史，咄咄怪事宁有此？与君不见一年耳，去年此时事方始。谓之曰战仍互市，曰和而既攻其使。同一国民民教异，昨日义民今日匪。同一国臣南北异，或而矫旨或抗旨。惟俄、德、法、英、日、美，其军更联意、奥、比。以其枪炮御弓矢，民间尚自传胜仗，岂料神兵竟难恃！守城何人无张、许，收京何人无郭、李。此时中国论人才，但得秦桧亦可喜。拒割地议反赖商，定保皇罪乃杀士。纷纷构党互生死，言新言旧徒为尔。西来日月犹双悬，北去山河枉万里。仪鸾殿卓诸国旂，博物院陈历朝玺。留都扈跸方争功，迁都返跸相謷訾。伺人怒喜为怒喜，不知国雠况国耻。素衣豆粥哀痛诏，可惜人心呼不起。嗟哉臣民四万万，谁竟一心奉天子。晏坐东南望西北，九庙尚在烟尘里。韩江东走大海水，江头一老哀未已。昨寄我诗泪满纸，止一年耳事且然，眼中况复流年驶？安得同作上界仙，下视群雄如蝼蚁。任他争战数千年，洞中一局棋未已。
述灾
作者：丘逢甲
朝代：清

炎天久不雨，一雨遂汎滥。三江势俱涨，有地皆水占。平乡水过屋，高市水入店。桑田尽成海，馀者山未陷。无堤能自坚，有稻不得敛。灾民露天宿，屡徙常倚担。生者鹄面立，死者鱼腹殓。天心夙仁爱，忍使民昏垫。无家百万人，仰视宁无憾。虽有泛舟粟，救死亦云暂。来日良大难，安能久遍赡？平生愧禹稷，饥溺常在念。徬徨起中夕，侧目江云暗。
追和裴君晚登阜民台之作
作者：丘逢甲
朝代：清

斜阳满目起城笳，天末吴云点暮鸦。醇酒醉寻公瑾宅，远山晴入小乔家。高台春晚愁铜雀，废署年深长石花。怀古登临倍惆怅，东风何处戟沉沙。
送何士果同年之京，兼寄怀梁诗五孝廉
作者：丘逢甲
朝代：清

如此风波客竟行，浮云落日送孤征。残书十二摩燕阙，游子三春别凤城。戎马在郊愁气象，蹇驴温卷拜公卿。北胡南越人多少，且为中朝告太平。榑桑持节旧词臣，事去空怀曲突薪。五夜楹书供涕泪，九边烽火迫星辰。得时尽作金门客，保岭谁安火种民。欲向乡关数人物，英雄毕竟属何真。徵书郑重逮岩阿，伊吕欣闻有特科。走马笑看人应诏，奔鲸愁说海扬波。梁鸿伏处观时切，黄琬登朝荐士多。长我不才闲抚剑，十年燕市负悲歌。
送何士果同年之京，兼寄怀梁诗五孝廉·其一
作者：丘逢甲
朝代：清

如此风波客竟行，浮云落日送孤征。残书十二摩燕阙，游子三春别凤城。戎马在郊愁气象，蹇驴温卷拜公卿。北胡南越人多少，且为中朝告太平。
送何士果同年之京，兼寄怀梁诗五孝廉·其三
作者：丘逢甲
朝代：清

徵书郑重逮岩阿，伊吕欣闻有特科。走马笑看人应诏，奔鲸愁说海扬波。梁鸿伏处观时切，黄琬登朝荐士多。长我不才闲抚剑，十年燕市负悲歌。
送何士果同年之京，兼寄怀梁诗五孝廉·其二
作者：丘逢甲
朝代：清

榑桑持节旧词臣，事去空怀曲突薪。五夜楹书供涕泪，九边烽火迫星辰。得时尽作金门客，保岭谁安火种民。欲向乡关数人物，英雄毕竟属何真。
送何孝廉北上，何故门下士，且尝佐予军，今亦回籍于潮，感昔勉今，辄有斯作
作者：丘逢甲
朝代：清

十万雄师散岛中，天南归棹喜君同。斩蛟未得愁看剑，射狗欣闻梦引弓。故部凄凉沧海碧，上林消息杏花红。钤韬便是治安策，终为君王略远东。才名鹊起海东天，何武称诗最妙年。毡影立馀门外雪，角声吹散幕中莲。愧无相业夸传钵，好向神州快著鞭。毕竟功名出科第，莫将竹帛薄时贤。
送何孝廉北上，何故门下士，且尝佐予军，今亦回籍于潮，感昔勉今，辄有斯作·其一
作者：丘逢甲
朝代：清

十万雄师散岛中，天南归棹喜君同。斩蛟未得愁看剑，射狗欣闻梦引弓。故部凄凉沧海碧，上林消息杏花红。钤韬便是治安策，终为君王略远东。
送何孝廉北上，何故门下士，且尝佐予军，今亦回籍于潮，感昔勉今，辄有斯作·其二
作者：丘逢甲
朝代：清

才名鹊起海东天，何武称诗最妙年。毡影立馀门外雪，角声吹散幕中莲。愧无相业夸传钵，好向神州快著鞭。毕竟功名出科第，莫将竹帛薄时贤。
送刘铭伯之美洲
作者：丘逢甲
朝代：清

轻装又别五羊城，海日曈曈送客旌。六月扶摇鹏未息，看君舟绕地球行。西海之西东海东，有洲悬立地球中。此行遍布尊亲义，为道中天日月同。不敲开国自由钟，不为寻洲踵阁龙。唤起黄人思祖国，海天长啸落机峰。九万征程走使车，一言九鼎信非虚。不须十部贤从事，齐拜刘公一纸书。
送刘铭伯之美洲·其一
作者：丘逢甲
朝代：清

轻装又别五羊城，海日曈曈送客旌。六月扶摇鹏未息，看君舟绕地球行。
送刘铭伯之美洲·其三
作者：丘逢甲
朝代：清

不敲开国自由钟，不为寻洲踵阁龙。唤起黄人思祖国，海天长啸落机峰。
送刘铭伯之美洲·其二
作者：丘逢甲
朝代：清

西海之西东海东，有洲悬立地球中。此行遍布尊亲义，为道中天日月同。
送刘铭伯之美洲·其四
作者：丘逢甲
朝代：清

九万征程走使车，一言九鼎信非虚。不须十部贤从事，齐拜刘公一纸书。
送夏同甫还浙，兼讯汤蛰仙
作者：丘逢甲
朝代：清

玉带河边折柳条，送君归看浙江潮。九秋雕鹗诗心健，万变鱼龙海气骄。吾辈尚谋文字乐，何人解向国魂招？归舟倘见山阴客，为道雄心郁未消。
送季平之澳门，兼订来约
作者：丘逢甲
朝代：清

别我向何处，临歧殊怅然。群夷濠镜宅，千里火轮船。互市开明代，飞机近百年。茫茫众忧集，竟在有生前。预计重逢日，归途六月中。山川仍古越，人物几英雄。把酒酹江月，卸帆谈海风。行期早吾告，慎勿惜邮筒。
送季平之澳门，兼订来约·其一
作者：丘逢甲
朝代：清

别我向何处，临歧殊怅然。群夷濠镜宅，千里火轮船。互市开明代，飞机近百年。茫茫众忧集，竟在有生前。
送季平之澳门，兼订来约·其二
作者：丘逢甲
朝代：清

预计重逢日，归途六月中。山川仍古越，人物几英雄。把酒酹江月，卸帆谈海风。行期早吾告，慎勿惜邮筒。
送实甫游罗浮
作者：丘逢甲
朝代：清

君到罗浮去，蓬莱在眼前。文章小虫鸟，奴隶古神仙。呼日出云海，驱龙起洞天。安期如可遇，休话避秦年。
送岑云阶移督滇黔
作者：丘逢甲
朝代：清

诏领兼圻即故乡，一时家国并荣光。古来百粤文身地，再见千秋昼锦堂。郭令门庭多节钺，晋公勋业有文章。谁知中外声华满，裘带雍容四十强。南天一柱靖边尘，武纬文经百政新。辽主能教戒生事，邺侯安得乞閒身？云中守自须名将，河内人犹借重臣。乡国三年功百世，讴歌何止晋秦民？西江一水接牂牁，帝念先臣旧部多。俎豆千秋崇庙貌，河山百战定干戈。车前父老扶鸠拜，徼外蛮王贡象过。等是黔宁仍世镇，滇池无恙但微波。曾拜先公丱角时，当年何武解歌诗。郎君行马偏忘贵，文字雕虫尚见知。铃阁看移陶侃甓，戟门留读广平碑。此邦宰相回翔地，愿祝重来啖荔枝。
送岑云阶移督滇黔·其一
作者：丘逢甲
朝代：清

诏领兼圻即故乡，一时家国并荣光。古来百粤文身地，再见千秋昼锦堂。郭令门庭多节钺，晋公勋业有文章。谁知中外声华满，裘带雍容四十强。
送岑云阶移督滇黔·其三
作者：丘逢甲
朝代：清

西江一水接牂牁，帝念先臣旧部多。俎豆千秋崇庙貌，河山百战定干戈。车前父老扶鸠拜，徼外蛮王贡象过。等是黔宁仍世镇，滇池无恙但微波。
送岑云阶移督滇黔·其二
作者：丘逢甲
朝代：清

南天一柱靖边尘，武纬文经百政新。辽主能教戒生事，邺侯安得乞閒身？云中守自须名将，河内人犹借重臣。乡国三年功百世，讴歌何止晋秦民？
送岑云阶移督滇黔·其四
作者：丘逢甲
朝代：清

曾拜先公丱角时，当年何武解歌诗。郎君行马偏忘贵，文字雕虫尚见知。铃阁看移陶侃甓，戟门留读广平碑。此邦宰相回翔地，愿祝重来啖荔枝。
送张别驾之官黔中
作者：丘逢甲
朝代：清

一官万里黔中去，并马看山有侍儿。重认摩围小时月，满帘花影唱新词。
送朱古薇学使乞病旋里二首
作者：丘逢甲
朝代：清

三年持节远朝班，要乞君恩更赐閒。人既读书同博塞，天将盛业付名山。右军誓墓心谁白？永叔归田鬓未斑。惆怅閒鸥沧海上，也随桃李惜春还。参苓药笼富收藏，只有当归切病方。卿贰中朝虚位望，科名末造贱文章。千金行橐馀仙茧，五月徵轺照佛桑。至竟汉廷思汲黯，未容移疾老江乡。
送朱古薇学使乞病旋里二首·其一
作者：丘逢甲
朝代：清

三年持节远朝班，要乞君恩更赐閒。人既读书同博塞，天将盛业付名山。右军誓墓心谁白？永叔归田鬓未斑。惆怅閒鸥沧海上，也随桃李惜春还。
送朱古薇学使乞病旋里二首·其二
作者：丘逢甲
朝代：清

参苓药笼富收藏，只有当归切病方。卿贰中朝虚位望，科名末造贱文章。千金行橐馀仙茧，五月徵轺照佛桑。至竟汉廷思汲黯，未容移疾老江乡。
送李伯质太守归里
作者：丘逢甲
朝代：清

船头伐鼓升船旗，潮州老守今南归。天公予閒兼予健，人生七十古所稀。方今中朝重耆硕，衮衮公卿头毕白。但非策免皆固留，夜望三台自深惜。如公此行今所难，文书十上辞一官。即论知止亦高绝，况复远识时能观？大海茫茫正龙战，老眼饱看犹健饭。布帆无恙归去来，且喜春江鱼价贱。公家旧住蕲黄间，结庐更向霍太山。儿孙教识忠孝字，馀事广种山中田。公归自得山中乐，累我中年别怀恶。何时寄我山居图，相思远慰南飞鹤。
送潮州诸孝廉公车北上
作者：丘逢甲
朝代：清

科名天水溯开先，已在昌黎未到前。瑞兆橡花占庙木，人文离火应星躔。尚书南渡陈言日，漕使东巡献颂年。若有千秋容自致，好将勋业绍高贤。瀛州人物盛前明，讲学钟宜有继声。况值特科徵俊异，莫将平步羡公卿。万言制策魁多士，一代边材起本兵。珍重孝廉船北上，西湖波定凤皇鸣。魏阙江湖别思赊，出门西笑说京华。八千里路辞乡土，廿四番风羡杏花。胜友如云新置邸，吉音传电远飞车。南珠亭畔婆娑客，伫待泥金报到家。
送潮州诸孝廉公车北上·其一
作者：丘逢甲
朝代：清

科名天水溯开先，已在昌黎未到前。瑞兆橡花占庙木，人文离火应星躔。尚书南渡陈言日，漕使东巡献颂年。若有千秋容自致，好将勋业绍高贤。
送潮州诸孝廉公车北上·其三
作者：丘逢甲
朝代：清

魏阙江湖别思赊，出门西笑说京华。八千里路辞乡土，廿四番风羡杏花。胜友如云新置邸，吉音传电远飞车。南珠亭畔婆娑客，伫待泥金报到家。
送潮州诸孝廉公车北上·其二
作者：丘逢甲
朝代：清

瀛州人物盛前明，讲学钟宜有继声。况值特科徵俊异，莫将平步羡公卿。万言制策魁多士，一代边材起本兵。珍重孝廉船北上，西湖波定凤皇鸣。
送王晓沧之汀州
作者：丘逢甲
朝代：清

韩江别思满扁舟，春水新添五尺流。一路青山送眉妩，鹧鸪声里到汀州。
送王铁珊
作者：丘逢甲
朝代：清

定交倾盖立谈时，此意难教世俗知。同抱奈何天地感，五年前已远相思。秋风落日五羊城，一舸西南客送行。别后苍梧劳远梦，青山万叠暮云横。
送王铁珊·其一
作者：丘逢甲
朝代：清

定交倾盖立谈时，此意难教世俗知。同抱奈何天地感，五年前已远相思。
送王铁珊·其二
作者：丘逢甲
朝代：清

秋风落日五羊城，一舸西南客送行。别后苍梧劳远梦，青山万叠暮云横。
送蕴白之京二首
作者：丘逢甲
朝代：清

廿载风尘两鬓丝，眼中世局太离奇。马蹄重踏春明路，只有西山似旧时。一官垂老如鸡肋，百口长贫借鹤粮。犹有开元旧时曲，锦袍牙笏再登场。
送蕴白之京二首·其一
作者：丘逢甲
朝代：清

廿载风尘两鬓丝，眼中世局太离奇。马蹄重踏春明路，只有西山似旧时。
送蕴白之京二首·其二
作者：丘逢甲
朝代：清

一官垂老如鸡肋，百口长贫借鹤粮。犹有开元旧时曲，锦袍牙笏再登场。
送谢四东归
作者：丘逢甲
朝代：清

故人访我东海来，春风万里心颜开。故人别我东海去，临歧各短英雄气。七年不见今再见，沧海桑田事万变。中间不变故人心，袖手海天看龙战。君来一月无停车，访我更访山中庐。老亲喜君送君出，来此十日相同居。七年乃有此十日，但觉日行比常疾。此日不为君我留，南风日日催行舟。舟行既速况有轮，轮转四海扬胡尘。送君此去作胡语，乐府休唱胡无人。我年方强君未老，惜君投身隐海岛。亚洲大陆局日新，时势径待英雄造。海山之高一万三千尺，当年弃去良可惜。横来不王复不侯，为我归言岛中客。包胥存楚约可寻，廉颇用赵原初心。相期亚陆风云再相见，骑鲸东海来挽神州沉。
送谢四之桃源
作者：丘逢甲
朝代：清

谢子患难友，行义侔古贤。浮海同归来，买山苦无钱。云有桃源居，先世曾垦田。今晨暂辞我，借得渔人船。翘首眺八极，满目多风烟。但求避世地，宁希拔宅仙。君沿桃花水，或得古洞天。仙人多贤达，当与君周旋。径将今世人，置之太古前。莫便不归来，令我思渺然。昔者陶靖节，为文工寓言。凿空出渔人，飞花满仙村。遂使啖名者，处处名桃源。蓬莱古仙岛，清浅生沙痕。沧桑一转瞬，变迁安足论？变迁犹自可，况复成沉沦？龙伯钓鳌后，三山今无存。恐君到桃源，已异昔所闻。租税遍桑麻，丁役及子孙。桃花斫为薪，渔舟觅无门。君当废然返，就我同灌园。送君古渡头，黯然为销魂。颢气海上来，莽莽风尘昏。
送谢四之桃源·其一
作者：丘逢甲
朝代：清

谢子患难友，行义侔古贤。浮海同归来，买山苦无钱。云有桃源居，先世曾垦田。今晨暂辞我，借得渔人船。翘首眺八极，满目多风烟。但求避世地，宁希拔宅仙。君沿桃花水，或得古洞天。仙人多贤达，当与君周旋。径将今世人，置之太古前。莫便不归来，令我思渺然。
送谢四之桃源·其二
作者：丘逢甲
朝代：清

昔者陶靖节，为文工寓言。凿空出渔人，飞花满仙村。遂使啖名者，处处名桃源。蓬莱古仙岛，清浅生沙痕。沧桑一转瞬，变迁安足论？变迁犹自可，况复成沉沦？龙伯钓鳌后，三山今无存。恐君到桃源，已异昔所闻。租税遍桑麻，丁役及子孙。桃花斫为薪，渔舟觅无门。君当废然返，就我同灌园。送君古渡头，黯然为销魂。颢气海上来，莽莽风尘昏。
送赵渭卿之湘藩任
作者：丘逢甲
朝代：清

三湘七泽遍哀鸿，天遣开藩向楚中。何术竟能消浩劫，此邦原未息雄风。岳边行旆芙蓉碧，岭外离尊荔子红。四海荒荒期少可，早将新政报姬公。
送长乐学生入陆军学校二首
作者：丘逢甲
朝代：清

蛮夷大长作尉地，犹有当时武士风。今日推翻古人局，要看时势造英雄。若从中国论古学，文武由来本不分。终使西人遘黄祸，吁天早出学生军。
送长乐学生入陆军学校二首·其一
作者：丘逢甲
朝代：清

蛮夷大长作尉地，犹有当时武士风。今日推翻古人局，要看时势造英雄。
送长乐学生入陆军学校二首·其二
作者：丘逢甲
朝代：清

若从中国论古学，文武由来本不分。终使西人遘黄祸，吁天早出学生军。
送颂臣之台湾
作者：丘逢甲
朝代：清

涕泪看离棹，河山息战尘。故乡成异域，归客作行人。鲲海三更梦，鸥天万里春。分明来路近，未信遽迷津。小别宁须惜，天涯叹此行。家书沈远道，兵火脱馀生。东渡龙无气，南飞鹊有声。送君惟梦寐，同到刺桐城。此去仍乡里，家山拥画鞍。未颁新政令，犹见旧衣冠。落日鸥盟改，寒云雁影单。相逢翻一笑，已作汉人看。漫作居夷想，何妨海且浮。冠裳虾建国，金碧蜃嘘楼。沦落怜交旧，迟回问钓游。都将留恋意，扶泪上归舟。残垒过南崁，孤城枕北江。鬼雄多死别，人士半生降。战气花间堞，夷歌柳外艭。伤痍犹满目，愁煞倚篷窗。亲友如相问，吾庐榜念台。全输非定局，已溺有燃灰。弃地原非策，呼天傥见哀。十年如未死，捲土定重来。王气中原在，英雄识所归。为言乡父老，须记汉官仪。故国空禾黍，残山少蕨薇。渡江论俊物，终属旧乌衣。预计君来路，榴花照眼中。山光仍故国，海气满征篷。鳌背看红日，鲲身静黑风。洗尘尊酒在，收泪话瀛东。
送颂臣之台湾
作者：丘逢甲
朝代：清

涕泪看离棹，河山息战尘。故乡成异域，归客作行人。鲲海三更梦，鸥天万里春。分明来路近，未信遽迷津。小别宁须惜，天涯叹此行。家书沉远道，兵火脱馀生。东渡龙无气，南飞鹊有声。送君惟梦寐，同到刺桐城。此去仍乡里，家山拥画鞍。未颁新政令，犹见旧衣冠。落日鸥盟改，寒云雁影单。相逢翻一笑，已作汉人看。漫作居夷想，何妨海且浮。冠裳虾建国，金碧蜃嘘楼。沦落怜交旧，迟回问钓游。都将留恋意，扶泪上归舟。残垒过南嵌，孤城枕北江。鬼雄多死别，人士半生降。战气花间堞，夷歌柳外艭。伤痍犹满目，愁煞倚篷窗。亲友如相问，吾庐榜念台。全输非定局，已溺有燃灰。弃地原非策，呼天傥见哀。十年如未死，捲土定重来。王气中原在，英雄识所归。为言乡父老，须记汉官仪。故国空禾黍，残山少蕨薇。渡江论俊物，终属旧乌衣。预计君来路，榴花照眼中。山光仍故国，海气满征篷。鳌背看红日，鲲身静黑风。洗尘樽酒在，收泪话瀛东。
送颂臣之台湾·其一
作者：丘逢甲
朝代：清

涕泪看离棹，河山息战尘。故乡成异域，归客作行人。鲲海三更梦，鸥天万里春。分明来路近，未信遽迷津。
送颂臣之台湾·其七
作者：丘逢甲
朝代：清

王气中原在，英雄识所归。为言乡父老，须记汉官仪。故国空禾黍，残山少蕨薇。渡江论俊物，终属旧乌衣。
送颂臣之台湾·其三
作者：丘逢甲
朝代：清

此去仍乡里，家山拥画鞍。未颁新政令，犹见旧衣冠。落日鸥盟改，寒云雁影单。相逢翻一笑，已作汉人看。
送颂臣之台湾·其二
作者：丘逢甲
朝代：清

小别宁须惜，天涯叹此行。家书沈远道，兵火脱馀生。东渡龙无气，南飞鹊有声。送君惟梦寐，同到刺桐城。
送颂臣之台湾·其二
作者：丘逢甲
朝代：清
体裁：五言律诗

小别宁须惜，天涯叹此行。家书沉远道，兵火脱馀生。东渡龙无气，南飞鹊有声。送君惟梦寐，同到刺桐城。
送颂臣之台湾·其五
作者：丘逢甲
朝代：清

残垒过南崁，孤城枕北江。鬼雄多死别，人士半生降。战气花间堞，夷歌柳外艭。伤痍犹满目，愁煞倚篷窗。
送颂臣之台湾·其五
作者：丘逢甲
朝代：清
体裁：五言律诗

残垒过南嵌，孤城枕北江。鬼雄多死别，人士半生降。战气花间堞，夷歌柳外艭。伤痍犹满目，愁煞倚篷窗。
送颂臣之台湾·其八
作者：丘逢甲
朝代：清

预计君来路，榴花照眼中。山光仍故国，海气满征篷。鳌背看红日，鲲身静黑风。洗尘尊酒在，收泪话瀛东。
送颂臣之台湾·其八
作者：丘逢甲
朝代：清
体裁：五言律诗

预计君来路，榴花照眼中。山光仍故国，海气满征篷。鳌背看红日，鲲身静黑风。洗尘樽酒在，收泪话瀛东。
送颂臣之台湾·其六
作者：丘逢甲
朝代：清

亲友如相问，吾庐榜念台。全输非定局，已溺有燃灰。弃地原非策，呼天傥见哀。十年如未死，捲土定重来。
送颂臣之台湾·其四
作者：丘逢甲
朝代：清

漫作居夷想，何妨海且浮。冠裳虾建国，金碧蜃嘘楼。沦落怜交旧，迟回问钓游。都将留恋意，扶泪上归舟。
送黄翼臣秋试
作者：丘逢甲
朝代：清

瀛海无波桂殿秋，送君去作广寒游。嫦娥正织登科记，看取题名最上头。盛事流传记昔贤，橡花红遍岭东天。神州苍莽英雄出，不为科名合著鞭。
送黄翼臣秋试·其一
作者：丘逢甲
朝代：清

瀛海无波桂殿秋，送君去作广寒游。嫦娥正织登科记，看取题名最上头。
送黄翼臣秋试·其二
作者：丘逢甲
朝代：清

盛事流传记昔贤，橡花红遍岭东天。神州苍莽英雄出，不为科名合著鞭。
送黄钧选之官江右
作者：丘逢甲
朝代：清

吾辈公推健吏才，送君帆向九江开。昔随博望乘查去，今就匡君看瀑来。倘假军符堪颇牧，即论文檄亦邹枚。官闲且耸登高目，何处文成旧将台？
道君岩
作者：丘逢甲
朝代：清

论治人方咎祸胎，化胡更向海天来。青牛西域流沙远，朱鸟南荒古洞开。聚窟乳泉飞法雨，空岩蛮语答春雷。独怜混沌年年凿，谈道难教劫运回。
酒楼题句
作者：丘逢甲
朝代：清

红云四照酒光浓，开宴蓬莱顶上峰。手拨劫尘看世界，茫茫人海战群龙。
酒田
作者：丘逢甲
朝代：清

麻姑峰头彩云光，麻姑峰下酒田香。不向麻姑买沧海，但买酒田耕夕阳。
酥醪观
作者：丘逢甲
朝代：清

醉携神女跨双龙，重向元丘访旧踪。露是酒香云酒气，月明上界第三峰。
醉歌示徐生
作者：丘逢甲
朝代：清

天下汹汹党人死，神师一呼群盗起。此时理乱都不闻，心醉君家老孺子。欲为孺子吾不能，短衣匹马呼秋鹰。袖中一卷英雄传，落日来登汉帝陵。
采菊歌
作者：丘逢甲
朝代：清

清辰采菊东山阳，紫茎绿叶垂幽芳。世人贵薏贱真菊，弃置在野容堪伤。萧敷艾荣苦迫压，谁复过问荒丘旁？秋霜杀物百卉死，若抱晚节天为彰。空山无人蔚深秀，正色独得中央黄。流传伪种世竞采，柴色夺正工时妆。此花隐逸应鲜识，山中开并神芝光。我生于时得秋气，独寡时好成清狂。黄金照耀忽满谷，采撷宁使英华藏。度阡越陌野则获，烟萸露柏珍同囊。贵之为宝贱则草，齐东野语非吾诳。要之摧折世俗手，毋如老死荒山荒。吁嗟乎！故园有菊看不得，开傍战场空太息。采花酿酒强作欢，共保风尘好颜色。
重九日得诗五比京使馆中秋来诗，次韵却寄
作者：丘逢甲
朝代：清

满城雨歇敞清秋，天末怀人赋远游。我正登高闻雁过，一书万里海西头。开书隔海话中秋，君发书时我出游。海外阴晴同此夕，月明四百四峰头。西风容易一年秋，老抱雄心尚壮游。休笑报书无别语，山中新种橘千头。
重九日得诗五比京使馆中秋来诗，次韵却寄·其一
作者：丘逢甲
朝代：清

满城雨歇敞清秋，天末怀人赋远游。我正登高闻雁过，一书万里海西头。
重九日得诗五比京使馆中秋来诗，次韵却寄·其三
作者：丘逢甲
朝代：清

西风容易一年秋，老抱雄心尚壮游。休笑报书无别语，山中新种橘千头。
重九日得诗五比京使馆中秋来诗，次韵却寄·其二
作者：丘逢甲
朝代：清

开书隔海话中秋，君发书时我出游。海外阴晴同此夕，月明四百四峰头。
重九日游长潭六首
作者：丘逢甲
朝代：清

满城歇风雨，重九天犹阴。秋阴亦复佳，胜约行相寻。平畴极城西，凉意生秋襟。双桥艾坝窄，一径松坪深。凄凉铁耕楼，无复诗老吟。沿溪且北溯，残叶秋飘金。林香醉人魂，潭影清人心。驾言游长潭，长潭在何许？峡口入滩头，曲折抵十里。日望长潭云，今棹长潭水。樵风送歌声，云水濛濛里。潭云有卷时，潭水无时已。水深龙所宫，是主云行止。秋霖徒困人，游客爱晴美。空潭抱珠卧，勿遽呼龙起。积水潭益深，积石山弥尊。山石瞰潭水，一一生秋痕。或翁晒鱼网，或媪负幼孙。或为仙人驱，桥址留三分。残梳碎万齿，古阙呀双门。是皆禀星精，且更为云根。流水无尽时，石亦亘古存。拊石怀古昔，高歌动乾坤。岩翠冷欲滴，泉飞破秋烟。中有碧血痕，终古长涓涓。九州已无池，一线犹有天。炼石思补之，天乎俄已颠。亦欲一叶舟，奉母终天年。吁嗟厄阳九，不死胡能贤？人生祗一死，死况忠孝全！峨峨故衣冠，寒潭写苍颜。山灵鉴孤贞，宁须史官编。荒祠清溪曲，遗蜕空山巅。采菊再拜荐，酹之以寒泉。高台不可上，中有道士庵。不知何因缘，奔走善女男。上悬百尺崖，下俯千尺潭。同行各倦游，我力差能堪。兴尽且姑止，胜境非不探。滩头有村店，恰坐人两三。绿茶香盈瓯，丹橘珠满篮。是时日加午，鸡声隔烟岚。小溪何清浅，溅溅来西南。溪上读书堂，一饭秋茹甘。流水渺然去，陆来乃舟归。此行非揽胜，清节怀采薇。颇闻潭中景，印月生清辉。何不乘夜游？酌酒临苔矶。山高秋月小，松露凉琴徽。此时发浩唱，独鹤秋空飞。秋空苦积阴，此境安可希！姑留不尽意，后会良非稀。长歌归去来，菊香秋满衣。孤棹出潭口，寒碧山四围。城笳吹暮云，东峰下斜晖。
重九日游长潭六首·其一
作者：丘逢甲
朝代：清

满城歇风雨，重九天犹阴。秋阴亦复佳，胜约行相寻。平畴极城西，凉意生秋襟。双桥艾坝窄，一径松坪深。凄凉铁耕楼，无复诗老吟。沿溪且北溯，残叶秋飘金。林香醉人魂，潭影清人心。
重九日游长潭六首·其三
作者：丘逢甲
朝代：清

积水潭益深，积石山弥尊。山石瞰潭水，一一生秋痕。或翁晒鱼网，或媪负幼孙。或为仙人驱，桥址留三分。残梳碎万齿，古阙呀双门。是皆禀星精，且更为云根。流水无尽时，石亦亘古存。拊石怀古昔，高歌动乾坤。
重九日游长潭六首·其二
作者：丘逢甲
朝代：清

驾言游长潭，长潭在何许？峡口入滩头，曲折抵十里。日望长潭云，今棹长潭水。樵风送歌声，云水濛濛里。潭云有卷时，潭水无时已。水深龙所宫，是主云行止。秋霖徒困人，游客爱晴美。空潭抱珠卧，勿遽呼龙起。
重九日游长潭六首·其五
作者：丘逢甲
朝代：清

高台不可上，中有道士庵。不知何因缘，奔走善女男。上悬百尺崖，下俯千尺潭。同行各倦游，我力差能堪。兴尽且姑止，胜境非不探。滩头有村店，恰坐人两三。绿茶香盈瓯，丹橘珠满篮。是时日加午，鸡声隔烟岚。小溪何清浅，溅溅来西南。溪上读书堂，一饭秋茹甘。
重九日游长潭六首·其六
作者：丘逢甲
朝代：清
体裁：古风

流水渺然去，陆来乃舟归。此行非揽胜，清节怀采薇。颇闻潭中景，印月生清辉。何不乘夜游，酌酒临苔矶。山高秋月小，松露凉琴徽。此时发浩唱，独鹤秋空飞。秋空苦积阴，此境安可希！姑留不尽意，后会良非稀。长歌归去来，菊香秋满衣。孤棹出潭口，寒碧山四围。城笳吹暮云，东峰下斜晖。
重九日游长潭六首·其六
作者：丘逢甲
朝代：清

流水渺然去，陆来乃舟归。此行非揽胜，清节怀采薇。颇闻潭中景，印月生清辉。何不乘夜游？酌酒临苔矶。山高秋月小，松露凉琴徽。此时发浩唱，独鹤秋空飞。秋空苦积阴，此境安可希！姑留不尽意，后会良非稀。长歌归去来，菊香秋满衣。孤棹出潭口，寒碧山四围。城笳吹暮云，东峰下斜晖。
重九日游长潭六首·其四
作者：丘逢甲
朝代：清

岩翠冷欲滴，泉飞破秋烟。中有碧血痕，终古长涓涓。九州已无池，一线犹有天。炼石思补之，天乎俄已颠。亦欲一叶舟，奉母终天年。吁嗟厄阳九，不死胡能贤？人生祗一死，死况忠孝全！峨峨故衣冠，寒潭写苍颜。山灵鉴孤贞，宁须史官编。荒祠清溪曲，遗蜕空山巅。采菊再拜荐，酹之以寒泉。
重帘
作者：丘逢甲
朝代：清

重帘不捲久留香，压院云阴漏晚光。是雨是晴浑未定，碧桃花下看斜阳。
重晤梁辑五光禄话旧
作者：丘逢甲
朝代：清

铜狄重摩定惘然，春明旧梦岁周天。与君同话沧桑劫，已抵仙人五百年。风雅都从变后奇，古来词客惯哀时。可怜倒海倾河泪，独立苍茫但咏诗。
重晤梁辑五光禄话旧·其一
作者：丘逢甲
朝代：清

铜狄重摩定惘然，春明旧梦岁周天。与君同话沧桑劫，已抵仙人五百年。
重晤梁辑五光禄话旧·其二
作者：丘逢甲
朝代：清

风雅都从变后奇，古来词客惯哀时。可怜倒海倾河泪，独立苍茫但咏诗。
重有忆，叠前韵
作者：丘逢甲
朝代：清

东风吹柳作醉舞，一枝夜泣梨花雨。隔帘鹦鹉偷传语，护花四立星幡古。柳亸花娇总可人，回眸一笑媚生春。柳太颠狂花太弱，惜花兼惜苗条身。水晶帘畔曾相遇，别后空传护花句。何时重拭看花眼，杨柳楼台好天气。
重游清凉洞，呈钟藕华二首
作者：丘逢甲
朝代：清

五年梦绕清凉洞，猿鹤青山待我来。添得两行家国泪，西风吹上会仙台。缤纷花雨散瑶林，持帚仙童倚树吟。莫扫天香落人世，中原逐鹿劫尘深。
重游清凉洞，呈钟藕华二首·其一
作者：丘逢甲
朝代：清

五年梦绕清凉洞，猿鹤青山待我来。添得两行家国泪，西风吹上会仙台。
重游清凉洞，呈钟藕华二首·其二
作者：丘逢甲
朝代：清

缤纷花雨散瑶林，持帚仙童倚树吟。莫扫天香落人世，中原逐鹿劫尘深。
重答竹坪、柳汀
作者：丘逢甲
朝代：清

绝妙丹青王太常，一枝健笔老风霜。座中正有江南客，黄叶村边认故乡。
重过感旧园
作者：丘逢甲
朝代：清

水木清华负郭园，三年客梦此重温。眼中故物诗留壁，身后浮文酒满尊。宿草青山名士泪，落花黄土美人魂。池台无恙仍今日，已似闻琴对雍门。萧疏树石与摩挲，荔子初丹载酒过。地下英灵应有语，座中耆旧已无多。浮萍大海重相见，折戟沈沙冷自磨。我感兴亡过存没，东风回首万重波。
重过感旧园·其一
作者：丘逢甲
朝代：清

水木清华负郭园，三年客梦此重温。眼中故物诗留壁，身后浮文酒满尊。宿草青山名士泪，落花黄土美人魂。池台无恙仍今日，已似闻琴对雍门。
重过感旧园·其二
作者：丘逢甲
朝代：清

萧疏树石与摩挲，荔子初丹载酒过。地下英灵应有语，座中耆旧已无多。浮萍大海重相见，折戟沈沙冷自磨。我感兴亡过存没，东风回首万重波。
重送王晓沧次前韵
作者：丘逢甲
朝代：清

江山霸气消沉尽，何处闽王有故宫？独客寻师海天去，无诸城郭夕阳中。才人从古不宜官，置汝髯参短簿间。北望中原数豪杰，左旗右鼓眼中山。一官便具奴才性，谁是英雄出此圈。且合看山持手版，钓龙台上啸寒烟。竞争世界论天演，此去闽中太有人。唤起群龙听梵唱，诸天同转法王轮。开遍岭梅日长至，霏霏寒雨飘船旗。诗中长记送君日，此是人天剥复时。落日浮云送客行，旧游回首不胜情。海山俦侣如相问，大鸟三年尚不鸣。
重送王晓沧次前韵·其一
作者：丘逢甲
朝代：清

江山霸气消沉尽，何处闽王有故宫？独客寻师海天去，无诸城郭夕阳中。
重送王晓沧次前韵·其三
作者：丘逢甲
朝代：清

一官便具奴才性，谁是英雄出此圈。且合看山持手版，钓龙台上啸寒烟。
重送王晓沧次前韵·其二
作者：丘逢甲
朝代：清

才人从古不宜官，置汝髯参短簿间。北望中原数豪杰，左旗右鼓眼中山。
重送王晓沧次前韵·其五
作者：丘逢甲
朝代：清

开遍岭梅日长至，霏霏寒雨飘船旗。诗中长记送君日，此是人天剥复时。
重送王晓沧次前韵·其六
作者：丘逢甲
朝代：清

落日浮云送客行，旧游回首不胜情。海山俦侣如相问，大鸟三年尚不鸣。
重送王晓沧次前韵·其四
作者：丘逢甲
朝代：清

竞争世界论天演，此去闽中太有人。唤起群龙听梵唱，诸天同转法王轮。
重送颂臣
作者：丘逢甲
朝代：清

恻恻重恻恻，行人适异域。华夷忽易地，何处为乡国？车马多离声，川原带行色。同来不同往，欲语涕沾臆。论交本世好，古谊吾所式。结发论文字，廿载忘形迹。海氛忽东来，义愤不可抑。出君箧中符，时艰共戮力。书生忽戎装，誓保台南北。当时好意气，灭虏期可刻。何期汉公卿，师古多让德。忽行割地议，志士气为塞。刺血三上书，呼天不得直。北垣遽中乱，满地淆兵贼。此间非死所，能不变计亟。亲在谋所安，况乃虏烽迫。乾坤已中变，万怪竞荒惑。人情易翻覆，交旧成鬼蜮。君亦挈家来，航海期不忒。得君意中慰，归粤途始即。卜居家再迁，山中事稼穑。与君此偕隐，山水况奇特。君言暂归视，尚有旧庐室。来如潮有期，信在期不失。闻君言未毕，哀泪弗能拭。翘首沧海东，苍波渺无极。昔时乾净土，卵育长鲸匿。吾兄去秋往，三春阻消息。因君速归驾，异类安可慝？愿君信如雁，勿竟誓成浽。归途逼炎景，珍重慎眠食。到时常寄书，千里若门阈。书来君不来，累我长相忆。形影为君单，语言为君默。我欲从君往，天不假羽翼。时因西风夕，吹梦到君侧。送君诗盈幅，难展肠结轖。诗成复自写，不辨泪和墨。愿君置怀袖，长鉴此悃愊。
重阳作
作者：丘逢甲
朝代：清

秋风万里南归客，欲耕无田住无宅。重阳无酒无黄花，更嗟不及陶彭泽。五年客里逢重阳，江山信美嗟吾乡。黄花犹向战场发，次公虽醒何能狂？青山入城誇富贵，卜居已失山家味。每逢佳节欲登高，却嫌山有金银气。湘子桥颓石欲枯，文公祠古寒秋芜。潮州老守挂冠去，南来吾道行益孤。海气昏昏天欲坠，且食蛤蜊知许事。满城风雨铸新诗，幸无败兴催租吏。
重阳前数日风雨忽集慨然有悲秋之意
作者：丘逢甲
朝代：清

四山风紧湿云流，落叶声中客倚楼。蕙怨兰啼千里梦，蛩烟雁雨一城秋。伯龙鬼笑谋何拙，洗马人言意始愁。丛菊空留他日泪，故园烽火未曾收。
重阳夕作
作者：丘逢甲
朝代：清

萧萧风叶转回廊，耿耿星河夜未央。十载龙吟双剑隐，五更虫语一灯凉。愁边泽国飞鸿雁，梦里家山卧犬羊。遥忆黄花吾负汝，故园今日是重阳。
重阳日傍晚登粤秀山
作者：丘逢甲
朝代：清

萧瑟秋心付五羊，尉佗台上作重阳。西风吹帽林容老，落日平栏海气凉。城郭晚来烟雾合，江山前代战争忙。野僧不解登高意，自杵寒钟礼梵王。
野吏亭
作者：丘逢甲
朝代：清

红荔将军树，青山野吏亭。孤亭何洒落？大树久飘零。松鼠窥书幌，莎鸡上画屏。欲寻坡老记，梌叶满空庭。
野菊
作者：丘逢甲
朝代：清

入眼惊看秋气新，孤芳难掩出丛榛。英华岂复关培植，烂熳依然见本真。淡极君心宜在野，生成傲骨不依人。陶潜死后无知己，沦落天涯为怆神。
金山吊宋安抚使摧锋寨正将马发墓
作者：丘逢甲
朝代：清

一州斗大负将军，龙去崖门冷阵云。并代汗青丞相节，全家葬碧使君坟。艰难残局英雄泪，零落遗碑吊客文。千古韩江呜咽水，凤城东畔送斜曛。
金顶寺赠僧能意二首
作者：丘逢甲
朝代：清

但有名僧山便灵，宝通禅派未凋零。诸天花雨蒲团坐，大海潮音贝叶经。古寺寻碑金顶冷，空岩说法石头听。重来看卓泉边锡，云掩寒关佛火青。浴佛才过客此游，禅花开落剧清幽。西来劫火遮灵鹫，南下宗风衍白牛。文字前因僧有幸，沧桑满眼佛无愁。乾坤何处藏吾拙，戎马书生句又留。
金顶寺赠僧能意二首·其一
作者：丘逢甲
朝代：清

但有名僧山便灵，宝通禅派未凋零。诸天花雨蒲团坐，大海潮音贝叶经。古寺寻碑金顶冷，空岩说法石头听。重来看卓泉边锡，云掩寒关佛火青。
金顶寺赠僧能意二首·其二
作者：丘逢甲
朝代：清

浴佛才过客此游，禅花开落剧清幽。西来劫火遮灵鹫，南下宗风衍白牛。文字前因僧有幸，沧桑满眼佛无愁。乾坤何处藏吾拙，戎马书生句又留。
钟文南太守自美洲回里赋赠二首
作者：丘逢甲
朝代：清

九万里程环地底，四千年史创皇初。别开揖让征诛局，山海重编化益书。纽约铁桥天下稀，男儿壮志未应违。班超万里封侯去，陆贾千金奉使归。
钟文南太守自美洲回里赋赠二首·其一
作者：丘逢甲
朝代：清

九万里程环地底，四千年史创皇初。别开揖让征诛局，山海重编化益书。
钟文南太守自美洲回里赋赠二首·其二
作者：丘逢甲
朝代：清

纽约铁桥天下稀，男儿壮志未应违。班超万里封侯去，陆贾千金奉使归。
钟文南太守自美洲回里，赋赠
作者：丘逢甲
朝代：清

寻洲志伟高伦布，开国功高卓耳基。皇帝玺书亲问讯，太平洋外树龙旗。西穷月竁传天语，东走星槎奉国书。三日逢头七逢尾，真看沧海掣鲸鱼。
钟文南太守自美洲回里，赋赠·其一
作者：丘逢甲
朝代：清

寻洲志伟高伦布，开国功高卓耳基。皇帝玺书亲问讯，太平洋外树龙旗。
钟文南太守自美洲回里，赋赠·其二
作者：丘逢甲
朝代：清

西穷月竁传天语，东走星槎奉国书。三日逢头七逢尾，真看沧海掣鲸鱼。
钟髯歌赠钟生
作者：丘逢甲
朝代：清

英雄困厄竖子贵，丈夫灭尽须眉气。钟生乃独以髯豪，况复奋髯敢论事。少年浩歌苍梧怨，地老天荒写幽恨。掉头不住出国门，濩落故山髯尚健。髯参不为为髯仙，沧桑转眼年复年。金丹未成髯已戟，儿女牵挽难登天。掀髯大笑世人惑，流传髯论极豪墨。髯乎其善保此髯，勿与纤儿争白黑。世间不见虬髯公，扶馀坐失无英雄。超伦轶群有髯在，令我神往沧溟东。
铁汉楼怀古
作者：丘逢甲
朝代：清

瘴云飞不到城头，庵圮楼荒客独游。并世已无真铁汉，群山犹绕古梅州。封章故国回天恨，梦寐中原割地愁。欲倚危栏酹杯酒，程江呜咽正东流。
镇平城北山曰蕉岭，又曰桂岭，书院所由名也，蕉桂故粤产，今此山乃无萌蘖之存，濯濯者虚有其名矣，若于书院补植以存名实，亦山城一故事也，因赋二诗，寄衡南大令
作者：丘逢甲
朝代：清

蕉叶飘零桂叶枯，东归片影岭云孤。春风桃李新阴满，待补山城种树图。绿天书带月宫香，问字人来满讲堂。傍岭愿裁千万本，与公佗日作甘棠。
镇平城北山曰蕉岭，又曰桂岭，书院所由名也，蕉桂故粤产，今此山乃无萌蘖之存，濯濯者虚有其名矣，若于书院补植以存名实，亦山城一故事也，因赋二诗，寄衡南大令·其一
作者：丘逢甲
朝代：清
体裁：七言绝句

蕉叶飘零桂叶枯，东归片影岭云孤。春风桃李新阴满，待补山城种树图。
镇平城北山曰蕉岭，又曰桂岭，书院所由名也，蕉桂故粤产，今此山乃无萌蘖之存，濯濯者虚有其名矣，若于书院补植以存名实，亦山城一故事也，因赋二诗，寄衡南大令·其二
作者：丘逢甲
朝代：清

绿天书带月宫香，问字人来满讲堂。傍岭愿裁千万本，与公佗日作甘棠。
镇平城北近校场半里许有奇石离立山谷间，邑人所名为石伯公者也，予援南宫故事，字之曰石丈，并缀以诗
作者：丘逢甲
朝代：清

奇峰特起势玲珑，石丈亲呼向谷中。不让米颠誇韵事，空山袍笏拜松风。杨柳春旗马射还，搜奇人坐藓痕斑。韩陵一片愁相语，萧瑟江南庾子山。
镇平城北近校场半里许有奇石离立山谷间，邑人所名为石伯公者也，予援南宫故事，字之曰石丈，并缀以诗·其一
作者：丘逢甲
朝代：清

奇峰特起势玲珑，石丈亲呼向谷中。不让米颠誇韵事，空山袍笏拜松风。
镇平城北近校场半里许有奇石离立山谷间，邑人所名为石伯公者也，予援南宫故事，字之曰石丈，并缀以诗·其二
作者：丘逢甲
朝代：清

杨柳春旗马射还，搜奇人坐藓痕斑。韩陵一片愁相语，萧瑟江南庾子山。
镇海楼二首
作者：丘逢甲
朝代：清

独上层楼唱越风，尉佗城郭夕阳中。九州南尽馀沧海，万里秋高作寓公。旌节雄藩秦塞改，衣冠故国楚庭空。倚栏欲写兴亡感，依旧江山霸气雄。高踞仙城最上头，万方多难此登楼。金汤空抱筹边略，觞咏难消吊古愁。绝岛风尘狮海暮，大江云树虎门秋。苍茫自洒英雄泪，不为凭阑忆故侯。
镇海楼二首·其一
作者：丘逢甲
朝代：清

独上层楼唱越风，尉佗城郭夕阳中。九州南尽馀沧海，万里秋高作寓公。旌节雄藩秦塞改，衣冠故国楚庭空。倚栏欲写兴亡感，依旧江山霸气雄。
镇海楼二首·其二
作者：丘逢甲
朝代：清

高踞仙城最上头，万方多难此登楼。金汤空抱筹边略，觞咏难消吊古愁。绝岛风尘狮海暮，大江云树虎门秋。苍茫自洒英雄泪，不为凭阑忆故侯。
镇海楼送王豹君方伯之蜀，次壁间彭刚直韵
作者：丘逢甲
朝代：清

秦汉河山胜国楼，苍茫云物望中收。提封五管无交趾，入梦三刀有益州。吾辈且为文字饮，此行休负武乡侯。眼看到海牂牁水，凭仗清尊写别愁。
长句与晴皋索普洱茶
作者：丘逢甲
朝代：清

滇南古佛国，草木有佛气。就中普洱茶，森冷可爱畏。迩来入世多尘心，瘦权病可空苦吟。乞君分惠茶数饼，活火煎之檐卜林。饮之纵未作诗佛，定应一洗世俗筝琶音。不然不立文字亦一乐，千秋自抚无弦琴。海山自高海水深，与君弹指一话去来今。
长句赠许仙屏中丞并乞书心太平草庐额，时将归潮州
作者：丘逢甲
朝代：清

江波不作河安流，春风岭海建节楼。筹边赖有重臣在，朝廷南顾今无忧。自从互市启海禁，一衣带水连五洲。驱雷策电驭水火，碎裂大地分全球。恃其吊诡肆要挟，但有盘敦无共球。纵横捭阖等战国，势将迫我为宗周。况乃东粤本始衅，门庭伏寇森戈矛。迩来飙车欲西动，更虞瞰我从上游。威之不畏德不感，中枢术已穷怀柔。海南万里得安堵，所恃元老能壮猷。方今议者利变法，我法不用宁非羞？况有治人无治法，若为国计宜人求。惟公抗古独持论，会当入告宣嘉谋。有客哀歌动天地，蹈海不死生犹偷。南来谒公辱庭见，五羊城郭方清秋。天涯沦落苦无著，荷公还我东扬州。卖文傥得买山价，草庐拟筑山之幽。前身太华老道士，黄庭一卷供清修。以心太平署庐榜，乞公大笔千秋留。闻公课吏言所志，补义取我琼山丘。治平要自儒者事，岂在西法趋从欧。太平无事傥有日，定许閒暇娱清游。此事难期此心在，乾坤浩荡消边愁。吁嗟乎！丈夫生当为八督州、取万户侯；不然，儒冠世方厌，径须学道寻罗浮。乞公之书为公讴，狂奴之态公勿笑，江湖此去行扁舟。公致太平傥我见，且看东南剑气凌斗牛。
长至日张景唐少尉以所著地理辨正再疏见示，为题册首
作者：丘逢甲
朝代：清

五色云光久黯然，玉函空叹失家传。喜逢剥复循环日，快读阴阳相宅篇。上古龟龙亡秘谶，中原蛟蜃遍腥涎。抗怀欲说全球势，两运同交待十年。
闻歌有忆，八用前韵
作者：丘逢甲
朝代：清

碧落归来旧侍郎，钧天寻梦泪沾裳。皇娥倚瑟歌何艳！王母开筵乐未央。龙汉劫深愁魃舞，蚩尤兵迫罢娲簧。瑶池小队停仙俸，齐向西华祝吉祥。渺渺瑶京帝所都，霓裳故部尚存无？九龙欲窃天公位，四象全翻太极图。此劫本来关运会，诸仙平日太嬉娱。可哀休唱人间曲，颠倒先将斗柄扶。
闻歌有忆，八用前韵·其一
作者：丘逢甲
朝代：清

碧落归来旧侍郎，钧天寻梦泪沾裳。皇娥倚瑟歌何艳！王母开筵乐未央。龙汉劫深愁魃舞，蚩尤兵迫罢娲簧。瑶池小队停仙俸，齐向西华祝吉祥。
闻歌有忆，八用前韵·其二
作者：丘逢甲
朝代：清

渺渺瑶京帝所都，霓裳故部尚存无？九龙欲窃天公位，四象全翻太极图。此劫本来关运会，诸仙平日太嬉娱。可哀休唱人间曲，颠倒先将斗柄扶。
闻河决题画竹
作者：丘逢甲
朝代：清

瓠子尚未塞，淇园已全伐。图中写此数竿秋，留向海天扫寒月。
闻海客谈澎湖事
作者：丘逢甲
朝代：清

全台门户此荒礁，三载前仍隶大朝。计绝势成孤注立，交争祸每弹丸招。尚书墓道蛮云暗，大令文章劫火烧。我为遗民重痛哭，东风吹泪溢春潮。
闻海客谈澎湖事
作者：丘逢甲
朝代：清

绝岛周星两受兵，可怜蛮触叠纷争。春风血涨珊瑚海，夜月燐飞牡蛎城。故帅拜泉留井记，孤臣掀案哭雷声。不堪重话平台事，西屿残霞怆客情。
闻童谣作
作者：丘逢甲
朝代：清

柑花开，吴王来；柑结子，吴王死。吴王一死不复生，西风吹入童谣声。我有射虎之弓斩蛇剑，独立回顾贼星敛。柑花年年落复开，满林柑子金累累。尔身自文发自断，白马潮来吴命短。
闻胶州事书感
作者：丘逢甲
朝代：清

汉家长策重和亲，重译传经许大秦。祆庙屡闻生愤火，蓬山又见起边尘。青州酒断愁难遣，黄海舟迟信未真。慷慨出门思吊古，田横岛上更何人？
闻言者屡有改科举之议，叠颐山见赠韵，简温慕柳同年金山书院
作者：丘逢甲
朝代：清

金缯局定厌儒巾，胡服群思逐后尘。朝议颇闻图改制，台纲原不重埋轮。四筵抵掌东坡鬼，一网惊心朔党人。幸有遗经吾道在，山林终老著书身。
闻镇平事书感
作者：丘逢甲
朝代：清

黄蒿城古半颓云，白画狐狸竟作群。山国何人真用武，士曹此狱太深文。屡闻赤舌烧空火，岂有苍头特起军？凄绝子昂吟感遇，桂华消歇不堪论。
阮生行
作者：丘逢甲
朝代：清

五丈原头大星坠，司马家儿遂成帝。黄沙烈烈生胡风，俯仰人天两同醉。阮生乃亦以醉传，更以途穷传其泪。世间善哭固有人，阮生之泪胡云异。一醉愁难千古消，聊借穷途写其意。纷纷竖子成名易，英雄用武乃无地。古今成败那足论，大业岂真人力致？阮生喜哭复喜叹，哭声叹声两不废。当时驱车临广武，迫促刘项无位置。魏晋之间无事无，更何人物容臧否？当哭叹馀惟醉宜，为青白眼尚多事。同时诸子谁能贤，斯人将毋吉狂类。吁嗟乎！阮生乃以狂得之，妙出语言与文字。礼法之外容置身，酒杯之中可避世。
阴那山行
作者：丘逢甲
朝代：清

五岭东来势忽止，阴那山自云中起。山在云中不可见，得云山乃留真面。我生爱山尤爱云，策马寻山看云变。阴那之奇无不有，擎空突兀拿云手。大云放作天下雨，小云留赠山中友。登山不学昌黎哭，游山岂作开云祝？高秋十日云沉沉，山灵知客嫌秋阴。狞云忽散秋宇净，古柏荣枯护禅定。倚天五叶开青莲，奇峰顿落琳宫前。上有飞仙来往之天桥，下有茶香万斛之流泉。山中寺古逾千年，开山何人潘了拳。金光明现身丈六，昔曾入梦来清源。吁嗟乎！占山须占天下奇，作佛须作云雨师。万里中原腾旱气，愿驱群云出山去。留云不遣遣云阴，山与祖师俱惭愧。
陈伯潜学士以路事来粤，相晤感赋二首
作者：丘逢甲
朝代：清

三十年来万事非，天涯沦落识公迟。横流沧海无安处，故国青山有梦思。铸铁屡闻成错字，造车此是出门时。他乡同纵登高目，斜日黄龙上大旗。台岭岧峣海气昏，贞元朝士几人存！秋江漠漠鱼龙夜，上界沉沉虎豹尊。分野直疑连鬼宿，买山何处觅公墩。乾坤整顿关吾辈，先遣南车走越门。
陈伯潜学士以路事来粤，相晤感赋二首·其一
作者：丘逢甲
朝代：清

三十年来万事非，天涯沦落识公迟。横流沧海无安处，故国青山有梦思。铸铁屡闻成错字，造车此是出门时。他乡同纵登高目，斜日黄龙上大旗。
陈伯潜学士以路事来粤，相晤感赋二首·其二
作者：丘逢甲
朝代：清

台岭岧峣海气昏，贞元朝士几人存！秋江漠漠鱼龙夜，上界沉沉虎豹尊。分野直疑连鬼宿，买山何处觅公墩。乾坤整顿关吾辈，先遣南车走越门。
陈孝廉见访山中赋赠
作者：丘逢甲
朝代：清

只手回西日，都成志未申。相逢休涕泪，吾道惜风尘。松菊娱今是，山林閟古春。祝君无别语，珍重待时身。
除夕次颂臣韵
作者：丘逢甲
朝代：清

明日又新年，愁心隔海天。空山寒雨里，相对不成眠。
除夕示五弟时甫三绝句
作者：丘逢甲
朝代：清

江城残腊客思亲，爆竹声中历又新。忽忆四年前此夕，柏庄家宴满堂春。草草杯盘饯岁筵，莫嫌风味逊从前。满城多少贫儿屋，难过钱荒米贵年。一尊今夕弟兄同，镜里愁颜醉转童。自笑呆痴老难卖，横戈还想立奇功。
除夕示五弟时甫三绝句·其一
作者：丘逢甲
朝代：清

江城残腊客思亲，爆竹声中历又新。忽忆四年前此夕，柏庄家宴满堂春。
除夕示五弟时甫三绝句·其三
作者：丘逢甲
朝代：清

一尊今夕弟兄同，镜里愁颜醉转童。自笑呆痴老难卖，横戈还想立奇功。
除夕示五弟时甫三绝句·其二
作者：丘逢甲
朝代：清

草草杯盘饯岁筵，莫嫌风味逊从前。满城多少贫儿屋，难过钱荒米贵年。
除夕诗
作者：丘逢甲
朝代：清

百年鼎鼎三去一，百事不能能执笔。规天抚地愿未毕，坐废一万二千日，徒费精神了无益。手携诗卷行天涯，百事不成成者诗。诗能穷尔尔不知，可怜除夕复祭之，有脯在俎酒在卮。梅花一笑回春姿，弄笔尚自吟南枝。长蛇东来饥而贪，我欲斩之力不堪。坐令闾井歧商参，故居缥渺海色蓝。羁栖复筑山中庵，此身乃虱江城南。今夕何夕陈酒果，一家分照围炉火。海阔山遥定思我，今夕不寐寐应可。东风吹梦云万朵，剑光入海长蛇堕，长啸故山侍亲坐。岁何可守乃守岁，老大尚为儿女事。岁去重关不能闭，岁何须饯乃饯岁。一尊甫陈万感至，醒眼闷看司命醉。平生媚灶苦不工，坐令三十弥困穷。何人设祀黄羊丰，家拥金穴身三公。仰天愁睇青濛濛，但见斗柄春回东。
除夕诗·其一
作者：丘逢甲
朝代：清

百年鼎鼎三去一，百事不能能执笔。规天抚地愿未毕，坐废一万二千日，徒费精神了无益。手携诗卷行天涯，百事不成成者诗。诗能穷尔尔不知，可怜除夕复祭之，有脯在俎酒在卮。梅花一笑回春姿，弄笔尚自吟南枝。
除夕诗·其三
作者：丘逢甲
朝代：清

岁何可守乃守岁，老大尚为儿女事。岁去重关不能闭，岁何须饯乃饯岁。一尊甫陈万感至，醒眼闷看司命醉。平生媚灶苦不工，坐令三十弥困穷。何人设祀黄羊丰，家拥金穴身三公。仰天愁睇青濛濛，但见斗柄春回东。
除夕诗·其二
作者：丘逢甲
朝代：清

长蛇东来饥而贪，我欲斩之力不堪。坐令闾井歧商参，故居缥渺海色蓝。羁栖复筑山中庵，此身乃虱江城南。今夕何夕陈酒果，一家分照围炉火。海阔山遥定思我，今夕不寐寐应可。东风吹梦云万朵，剑光入海长蛇堕，长啸故山侍亲坐。
雨中与季平待柳汀不至，戏寄
作者：丘逢甲
朝代：清

暮雨潇潇客未行，吴娘别后最关情。玉关杨柳无消息，惆怅高楼夜笛声。东风吹絮点前汀，绿满龙津旧酒亭。恼乱儿童无处促，柳花飞去作浮萍。无奈城南老树何，柔花弱蔓引交柯。精灵倘识神仙过，来听江楼倚剑歌。
雨中与季平待柳汀不至，戏寄·其一
作者：丘逢甲
朝代：清

暮雨潇潇客未行，吴娘别后最关情。玉关杨柳无消息，惆怅高楼夜笛声。
雨中与季平待柳汀不至，戏寄·其三
作者：丘逢甲
朝代：清

无奈城南老树何，柔花弱蔓引交柯。精灵倘识神仙过，来听江楼倚剑歌。
雨中与季平待柳汀不至，戏寄·其二
作者：丘逢甲
朝代：清

东风吹絮点前汀，绿满龙津旧酒亭。恼乱儿童无处促，柳花飞去作浮萍。
雨中春望
作者：丘逢甲
朝代：清

骤暖还寒昨夜风，江城东望晓溟蒙。不知春色在何处？三十二峰烟雨中。
雨中游祥云庵五用前韵
作者：丘逢甲
朝代：清

九州谁土是吾乡，无地埋忧问佛忙。黯黯山容都入睡，冥冥云气果何祥！当关虎豹愁逢石，在水鼋鼍懒架梁。忽策青骡思蜀道，雨中铃语太郎当。未解天心悔祸无，干戈满地客愁孤。分争净土魔何众，遁守荒山佛太愚。家法老僧惟托钵，人言群盗尚偷珠。西风泪洒山门柳，蚀尽秋虫守旧株。
雨中游祥云庵五用前韵·其一
作者：丘逢甲
朝代：清

九州谁土是吾乡，无地埋忧问佛忙。黯黯山容都入睡，冥冥云气果何祥！当关虎豹愁逢石，在水鼋鼍懒架梁。忽策青骡思蜀道，雨中铃语太郎当。
雨中游祥云庵五用前韵·其二
作者：丘逢甲
朝代：清

未解天心悔祸无，干戈满地客愁孤。分争净土魔何众，遁守荒山佛太愚。家法老僧惟托钵，人言群盗尚偷珠。西风泪洒山门柳，蚀尽秋虫守旧株。
雨中漫成长句
作者：丘逢甲
朝代：清

高田下田麦欲枯，前山后山雨模糊。濛濛水气生春芜，平皋极目疑江湖。一春闭户少游趣，饥雀窥窗自来去。閒庭花落宾客稀，东风已绿邻家树。
雨宿新步，次韵答子华三首
作者：丘逢甲
朝代：清

四姑嶂下花始开，九子岭边闻晚雷。濛濛细雨一帆重，人向春云来处来。不羡封侯入玉门，中原未靖虎狼群。欲呼力士携锥出，谁是人间仓海君。春江欲济苦无舟，滚滚清流变浊流。醉看蛟龙挟云去，临池且为学书留。
雨宿新步，次韵答子华三首·其一
作者：丘逢甲
朝代：清

四姑嶂下花始开，九子岭边闻晚雷。濛濛细雨一帆重，人向春云来处来。
雨宿新步，次韵答子华三首·其三
作者：丘逢甲
朝代：清

春江欲济苦无舟，滚滚清流变浊流。醉看蛟龙挟云去，临池且为学书留。
雨宿新步，次韵答子华三首·其二
作者：丘逢甲
朝代：清

不羡封侯入玉门，中原未靖虎狼群。欲呼力士携锥出，谁是人间仓海君。
雨晴渡江舟中，叠前韵寄伯瑶
作者：丘逢甲
朝代：清

商羊独足不成舞，万里愁天晴泪雨。查查檐牙雀交语，如闻乐府古音古。客楼催起早行人，渡江梅柳飘残春。满江香露坠可拾，木兰花是舟前身。三年未遇幸今遇，怀中刺与囊中句。倚柁微吟八表云，回首江天郁龙气。
雪中游莫愁湖四首
作者：丘逢甲
朝代：清

湖波如镜荡寒光，曾照金钗十二行。一片明光新境界，雪中来过郁金堂。年年打桨石头城，坐阅王侯几战争。任夺江山夸胜著，一湖难夺女儿名。江边何处莫愁村，湖雨湖云荡客魂。长得佳人抱腰看，不教洗马对人言。长祝龙天护美人，英雄儿女局翻新。荷花杨柳华严界，再借湖光现色身。
雪中游莫愁湖四首·其一
作者：丘逢甲
朝代：清

湖波如镜荡寒光，曾照金钗十二行。一片明光新境界，雪中来过郁金堂。
雪中游莫愁湖四首·其三
作者：丘逢甲
朝代：清

江边何处莫愁村，湖雨湖云荡客魂。长得佳人抱腰看，不教洗马对人言。
雪中游莫愁湖四首·其二
作者：丘逢甲
朝代：清

年年打桨石头城，坐阅王侯几战争。任夺江山夸胜著，一湖难夺女儿名。
雪中游莫愁湖四首·其四
作者：丘逢甲
朝代：清

长祝龙天护美人，英雄儿女局翻新。荷花杨柳华严界，再借湖光现色身。
韩山书院新栽小松
作者：丘逢甲
朝代：清

郁郁贞蕤夜拂霜，十年预计比人长。要从韩木凋零后，留取清阴覆讲堂。不惜阶前尺地宽，孤根未稳护持难。何须定作三公梦，且养贞心共岁寒。森森高节自分明，莫学胥涛作愤声。大厦将倾支不易，栋梁材好惜迟生。出林鳞鬣尚参差，已觉干霄势崛奇。只恐庭阶留不得，万山风雨化龙时。
韩山书院新栽小松·其一
作者：丘逢甲
朝代：清

郁郁贞蕤夜拂霜，十年预计比人长。要从韩木凋零后，留取清阴覆讲堂。
韩山书院新栽小松·其三
作者：丘逢甲
朝代：清

森森高节自分明，莫学胥涛作愤声。大厦将倾支不易，栋梁材好惜迟生。
韩山书院新栽小松·其二
作者：丘逢甲
朝代：清

不惜阶前尺地宽，孤根未稳护持难。何须定作三公梦，且养贞心共岁寒。
韩山书院新栽小松·其四
作者：丘逢甲
朝代：清

出林鳞鬣尚参差，已觉干霄势崛奇。只恐庭阶留不得，万山风雨化龙时。
韩江有感
作者：丘逢甲
朝代：清

道是南风竟北风，敢将蹭蹬怨天公。
男儿要展回天策，都在千盘百折中。
韩江有感
作者：丘逢甲
朝代：清

道是南风竟北风，敢将蹭蹬怨天公？男儿要展回天策，都在千盘百折中。
韩祠歌同夏季平作
作者：丘逢甲
朝代：清

前溪后溪海气黄，东山西山山色苍。临昆邑徙新兴乡，谁欤主者韩侍郎？辟佛不得来南方，其年元和国号唐。八千里路嗟潮阳，岭云不热关雪凉。泰山北斗公文章，安知天使文蛮疆？畀易椎结为冠裳，止八阅月教泽长。风雷驱鳄宵奔亡，祷雨大湖岁乃穰。两至相度溪山旁，乃移新邑居中央。先立学校登秀良，馀事更为游山忙；去乃留衣老僧堂。公德在民民不忘，千年雄邑成金汤。祠公东山慰民望，青山碧海开堂皇。公衣冠坐清而刚，森森古木皆甘棠。官吏习礼交趋跄，春秋荐馨如烝尝；推公遗教道益彰。讲院前辟环书廊，后翼以楼奉文昌。祀朱子兼周程张，斋舍书声夜琅琅。我归黔突初不遑，前年韩山留瓣香，今年东山陈脩羊。为赵天水何敢当，海南閒弄明月光。海水四立天苍茫，山精白日争披猖。安得巨刃摩天扬，手馘长鲸剸封狼。思公不见心徬徨，骑麟披发下大荒。狮山山人何昂藏，万里访我浮海航。宝剑夜解千金装，出示肝胆腾光芒。相与谒公神慨慷，誓继公志回澜狂。骨蕝仇国无能强，磨蝎厄宫无能殃。手持芙蓉方南翔，中天霞拥双凤凰。前山龙首扶云骧，南风吹雨声浪浪。
颐山农部为作朝台吊古图于箑并题一律，次韵答之
作者：丘逢甲
朝代：清

岭南雄直气，老笔未曾颓。台榭冷秋色，江山沈霸才。树从秦代古，花是汉时栽。落日此舒写，萧萧风雨来。
题丘园雅集图
作者：丘逢甲
朝代：清

东园西园醉未已，大雅小雅材几何！元白即看压俱倒，丹青相与存不磨。桃花流水客停棹，棋局空山樵烂柯。此乐图之岂易得！敢辞留恋佛所呵？
题丘园雅集图
作者：丘逢甲
朝代：清
体裁：古风

东园西园醉未已，大雅小雅材几何！元白即看压俱倒，丹青相与存不磨。桃花流水客停棹，棋局空山樵烂柯。此乐图之岂易得，敢辞留恋佛所呵？
题丘星史立马图二首
作者：丘逢甲
朝代：清

爨长蒙酋拜下风，当时立马便英雄。于今自写牢愁况，如在蛮烟瘴雨中。我亦曾驱十万师，对君图画写新诗。天涯待觅添毫手，来貌南山射猎时。
题丘星史立马图二首·其一
作者：丘逢甲
朝代：清

爨长蒙酋拜下风，当时立马便英雄。于今自写牢愁况，如在蛮烟瘴雨中。
题丘星史立马图二首·其二
作者：丘逢甲
朝代：清

我亦曾驱十万师，对君图画写新诗。天涯待觅添毫手，来貌南山射猎时。
题东坡三洲岩题名石刻
作者：丘逢甲
朝代：清
体裁：古风

东坡渡海归，游此玉乳岩。曾题数行字，鬼神护镌镵。古人弃我去，留我题名处。何时我来游，亦刻数行字。玉乳千年温，洞天散花雨。
题东坡三洲岩题名石刻
作者：丘逢甲
朝代：清

东坡渡海归，游此玉乳岩。曾题数行字，鬼神护镌镵。古人弃我去，留我题名处。何时我来，亦刻数行字。玉乳千年温，洞天散花雨。
题东山杨子仙庙三首
作者：丘逢甲
朝代：清

峰阴古庙白云关，蕉岭城开紫翠间。斜日满林仙袂冷，笛声牛背下空山。秋风天末送归舟，閒共渔樵话钓游。要乞仙人飞渡术，眼前沧海正横流。鳌头龙首总浮名，何事神仙也世情。蝴蝶满天蟾满地，莫将隐语赚书生。
题东山杨子仙庙三首·其一
作者：丘逢甲
朝代：清

峰阴古庙白云关，蕉岭城开紫翠间。斜日满林仙袂冷，笛声牛背下空山。
题东山杨子仙庙三首·其三
作者：丘逢甲
朝代：清

鳌头龙首总浮名，何事神仙也世情。蝴蝶满天蟾满地，莫将隐语赚书生。
题东山杨子仙庙三首·其二
作者：丘逢甲
朝代：清

秋风天末送归舟，閒共渔樵话钓游。要乞仙人飞渡术，眼前沧海正横流。
题东山杨子仙庙三首有书时事者，为赘其卷端·其一
作者：丘逢甲
朝代：清
体裁：七言绝句

化碧三年血有痕，当年哀感满乾坤。鹑维剪后天方醉，无路排云叩九阍。
题之海画扇
作者：丘逢甲
朝代：清

南飞乌鹊苦无枝，极目沧波绕梦思。横槊赋诗豪气在，可堪重对月明时。
题仗剑昆崙看瀑图
作者：丘逢甲
朝代：清

万山万水发祖处，万方人物此胚胎。欲寻盘古开天迹，仗剑昆崙看瀑来。
题仲迟月中课读图
作者：丘逢甲
朝代：清

一年几度见明月，况值红羊换劫年！万里河山方破碎，一家儿女共团圆。群龙无首今何在？雌凤清声夜满天。我正忧时不成寐，将诗题寄彩云边。
题仲迟花里寻诗图
作者：丘逢甲
朝代：清

丽则文章不可寻，紫藤花馆客沈吟。一家春色来天地，六代宗风自古今。绮径徘徊奇境出，香溪沿溯雅源深。芬芳悲恻无穷意，兰茝离骚共此心。寻芳人共坐琼筵，更在春风得句先。满树碧桃飞点笔，当阶红药对摊笺。敦盘盟会留香国，裙屐风流过绮年。南望龙山增艳羡，万花供养辟诗天。
题仲迟花里寻诗图·其一
作者：丘逢甲
朝代：清

丽则文章不可寻，紫藤花馆客沈吟。一家春色来天地，六代宗风自古今。绮径徘徊奇境出，香溪沿溯雅源深。芬芳悲恻无穷意，兰茝离骚共此心。
题仲迟花里寻诗图·其二
作者：丘逢甲
朝代：清

寻芳人共坐琼筵，更在春风得句先。满树碧桃飞点笔，当阶红药对摊笺。敦盘盟会留香国，裙屐风流过绮年。南望龙山增艳羡，万花供养辟诗天。
题俞伯惠呆人听瀑图
作者：丘逢甲
朝代：清

空山自具太古瀑，处世尽为天下呆。尘根久净耳非耳，道旨中存材不材。庐阜恶诗昔早洗，苏州监本今重开。丹青莫道少真意，展卷万壑喧风雷。
题倪县令松鹤图
作者：丘逢甲
朝代：清

官思何如归思浓，采芝翁健免扶筇。轻装只载华亭鹤，未看北山堂外松。曾从海鳄远趋庭，未忘鸳湖旧钓舲。松有稚孙鹤有子，山风吹与老人听。
题倪县令松鹤图·其一
作者：丘逢甲
朝代：清

官思何如归思浓，采芝翁健免扶筇。轻装只载华亭鹤，未看北山堂外松。
题倪县令松鹤图·其二
作者：丘逢甲
朝代：清

曾从海鳄远趋庭，未忘鸳湖旧钓舲。松有稚孙鹤有子，山风吹与老人听。
题兰史望罗浮图，次原韵
作者：丘逢甲
朝代：清

奇峰四百三十二，别后相思不计年。寻梦客迷蝴蝶洞，看山秋上老龙船。前身葛令仙为耦，左股蓬莱海化田。风雨迷离图未得，诗魂寒渡瀑云边。
题兰史泛槎图
作者：丘逢甲
朝代：清

茫茫积水与天浮，此去真成汗漫游。输与张骞能凿空，书生骨相薄封侯。赋海才华笔一枝，天教壮志遂男儿。兰因河畔维舟夕，坐拥群花客赋诗。足迹全经五大洋，环球不碍气飞扬。归来新著乘槎记，笑与迂儒说地方。大郎山下客槎停，斗极纵横辨纬经。读遍葫芦汉书本，披图亲验海中星。挂星槎古到今传，曾阅陶唐洚水天。莫向囚尧城畔过，恐教双鹤话寒年。駴目新传鬼斧工，飞轮何事走艨艟！于今旧物尤珍重，看取枯槎入禁中。何处君平卜肆开，银行有客泛槎回。人间不识支机石，浪掷天孙织锦才。潦倒高阳旧酒徒，莫颁新政下皇都。衣披一品寻常事，待写星槎第二图。
题兰史泛槎图·其一
作者：丘逢甲
朝代：清

茫茫积水与天浮，此去真成汗漫游。输与张骞能凿空，书生骨相薄封侯。
题兰史泛槎图·其七
作者：丘逢甲
朝代：清

何处君平卜肆开，银行有客泛槎回。人间不识支机石，浪掷天孙织锦才。
题兰史泛槎图·其三
作者：丘逢甲
朝代：清

足迹全经五大洋，环球不碍气飞扬。归来新著乘槎记，笑与迂儒说地方。
题兰史泛槎图·其二
作者：丘逢甲
朝代：清

赋海才华笔一枝，天教壮志遂男儿。兰因河畔维舟夕，坐拥群花客赋诗。
题兰史泛槎图·其五
作者：丘逢甲
朝代：清

挂星槎古到今传，曾阅陶唐洚水天。莫向囚尧城畔过，恐教双鹤话寒年。
题兰史泛槎图·其八
作者：丘逢甲
朝代：清

潦倒高阳旧酒徒，莫颁新政下皇都。衣披一品寻常事，待写星槎第二图。
题兰史泛槎图·其六
作者：丘逢甲
朝代：清

駴目新传鬼斧工，飞轮何事走艨艟！于今旧物尤珍重，看取枯槎入禁中。
题兰史泛槎图·其四
作者：丘逢甲
朝代：清

大郎山下客槎停，斗极纵横辨纬经。读遍葫芦汉书本，披图亲验海中星。
题兰史独立图
作者：丘逢甲
朝代：清

举国睡中呼不起，先生高处画能传。黄人尚昧合群理，诗界差存自主权。胸有千秋哀古月，眼穷九点哭齐烟。与君同此苍茫况，隔海相望更惘然。
题兰史罗浮纪游图
作者：丘逢甲
朝代：清

我阅世界大地图，罗浮一点乃在南岭之南隅。神禹伯益导焚所未到，发见乃始汉家使者中大夫。二千馀年在世界，为山主者仙之儒。洞天福地收不尽，许容黄面瞿昙徒。霸者之宫贼巢穴，仙山时亦遭点污。游人迁客更多事，往往镌刻伤山肤。沉迷诗酒发幻想，或突神女搪仙姑。梅花无言翠羽笑，梦中彼美颜何姝？天公应悔蓬莱割左股，隳落欲界非仙都。迩来仙人所治地益窄，堑山跨海来群胡。各思圈地逞势力，此邦多宝尤觊觎。此时傥有豪杰出，岂能揖让无征诛！此时若作厌世想，纵成仙去胡为乎？潘生昔游半球万里路，海山看尽呼归桴。中间锡兰岛上逢佛睡，一任释种为人奴。佛犹如此仙可想，但有沉醉醪何酥。仙人醉生佛梦死，世间学者宁非愚。留名山石石且枯，岂有丹青能不逾？人生若作千秋万岁想，固应自立昂藏躯。黄河、扬子、珠江判流域，文明之运方南趋。天道由来后起胜，以中證外原非诬。但须世界有豪杰，太极虽倒人能扶。南界之山走百粤，如罗浮者雄非粗。奇峰四百瀑九百，慎勿但作诗人娱。上有神桂下有湖，洞中仙蝶不可呼。题君此图正风雨，想见罗浮离合云模糊。
题兰史西樵揽胜图
作者：丘逢甲
朝代：清

山气化云云化水，玉龙飞挂空山里。七十二峰云水中，仙人夜半呼龙起。空山有客晨搜奇，濛濛龙气寒须眉。消遥台上吸云水，散作人间无数诗。我来寻山看龙挂，犹幸读诗如读画。朅来复见揽胜图，置身忽入清凉界。此山自合巢古仙，谁教凿险通人烟？世人奔走仙人笑，山中讲学声琅然。奇峰尽矗青莲朵，何意人间飞劫火。神仙楼变豪客居，古洞碑流党人祸。山中流水长潺潺，山云一出何时还。我披画图望云水，七十二峰相对閒。安得将山还大古，谢绝时人作山主。餐云饮水吟仙诗，呼龙耕烟垦瑶圃。
题兰史香海填词图
作者：丘逢甲
朝代：清

南宋国衰词自盛，各抛心力斗清新。零丁洋畔行吟地，又见江山坐付人。此是本朝初割地，年来见惯已相忘。重吟整顿乾坤句，谁更雄心似鄂王？
题兰史香海填词图·其一
作者：丘逢甲
朝代：清

南宋国衰词自盛，各抛心力斗清新。零丁洋畔行吟地，又见江山坐付人。
题兰史香海填词图·其二
作者：丘逢甲
朝代：清

此是本朝初割地，年来见惯已相忘。重吟整顿乾坤句，谁更雄心似鄂王？
题冰霜俪洁图
作者：丘逢甲
朝代：清

梅仙独步凤城月，雪冷冰寒鍊花骨。瑶琯吹回天地春，黯黯峤云古香发。使星南耀珠璧光，镌贞玉榜俪冰霜。图花表意出鸾手，琼华铁干生幽芳。祝梅千春寿无极，群真遍洒金壶墨。仙雏声彻闻绛宵，伫见璇题贲香国。
题凌孟徵天空海阔簃诗钞并答所问台湾事三首
作者：丘逢甲
朝代：清

欲问天空海阔处，来访天空海阔簃。九江门下几人在，风雨萧萧高咏诗？多君欲问台湾事，曾作大将军现身。满目劫尘无法说，青天碧海哭诗人。牙旗猎猎卷东风，旧事真成一梦中。自有千秋诗史在，任人成败论英雄。
题凌孟徵天空海阔簃诗钞并答所问台湾事三首·其一
作者：丘逢甲
朝代：清

欲问天空海阔处，来访天空海阔簃。九江门下几人在，风雨萧萧高咏诗？
题凌孟徵天空海阔簃诗钞并答所问台湾事三首·其三
作者：丘逢甲
朝代：清

牙旗猎猎卷东风，旧事真成一梦中。自有千秋诗史在，任人成败论英雄。
题凌孟徵天空海阔簃诗钞并答所问台湾事三首·其二
作者：丘逢甲
朝代：清

多君欲问台湾事，曾作大将军现身。满目劫尘无法说，青天碧海哭诗人。
题刘伯端德配范菱碧所画帐额二十四番花信图
作者：丘逢甲
朝代：清

廿四番风转画叉，天教徐淑配秦嘉。玉台一管生春笔，遍为人间称意花。替花写照为花怜，六角流苏宝帐悬。门掩东风春似海，刘纲夫妇是神仙。
题刘伯端德配范菱碧所画帐额二十四番花信图·其一
作者：丘逢甲
朝代：清

廿四番风转画叉，天教徐淑配秦嘉。玉台一管生春笔，遍为人间称意花。
题刘伯端德配范菱碧所画帐额二十四番花信图·其二
作者：丘逢甲
朝代：清

替花写照为花怜，六角流苏宝帐悬。门掩东风春似海，刘纲夫妇是神仙。
题刘生廉让居图
作者：丘逢甲
朝代：清

一角青山世外天，家邻让水与廉泉。不妨向帝夸臣宅，身是南朝范柏年。自将廉让署吾庐，五百年来此卜居。满眼风波津渡懒，万荷花里读仙书。
题刘生廉让居图·其一
作者：丘逢甲
朝代：清

一角青山世外天，家邻让水与廉泉。不妨向帝夸臣宅，身是南朝范柏年。
题刘生廉让居图·其二
作者：丘逢甲
朝代：清

自将廉让署吾庐，五百年来此卜居。满眼风波津渡懒，万荷花里读仙书。
题刘生廉让居图伯惠以其先人禹勤刺史柳阴洗马图索题，为赋四绝·其一
作者：丘逢甲
朝代：清
体裁：七言绝句

东南立马阵云寒，杨柳春风解玉鞍。半壁山河行奠定，不妨闲向晚凉看。
题刘铭伯制科策后二首
作者：丘逢甲
朝代：清

米雨欧风捲地来，有人策马上金台。空弹贾谊忧时泪，共惜刘蕡下第才。书剑南归沧海阔，河山北望战云颓。太平策在终须用，且抱乡心付岭梅。早闻声价重龙门，一疏轰传叩九阍。吾辈当为天下计，此才岂藉特科尊！愁边在陆龙蛇起，梦里当关虎豹蹲。诵罢高文鸡喔喔，何时对舞共刘琨！
题刘铭伯制科策后二首·其一
作者：丘逢甲
朝代：清

米雨欧风捲地来，有人策马上金台。空弹贾谊忧时泪，共惜刘蕡下第才。书剑南归沧海阔，河山北望战云颓。太平策在终须用，且抱乡心付岭梅。
题刘铭伯制科策后二首·其二
作者：丘逢甲
朝代：清

早闻声价重龙门，一疏轰传叩九阍。吾辈当为天下计，此才岂藉特科尊！愁边在陆龙蛇起，梦里当关虎豹蹲。诵罢高文鸡喔喔，何时对舞共刘琨！
题友卿鸾箫集
作者：丘逢甲
朝代：清

当君得妇江南日，是我移家海上年。铁马金戈成底事？风流真羡玉堂仙。铁崖图画仓山表，佳话流闻直至今。表惜不传图不得，抡才巨眼爱才心。开卷江郎一序存，文章知己共论昏。安知梦里潇湘雨，筠管斑斑有泪痕。庶常旧馆今非昔，惆怅先朝旧侍臣。依旧箫声依旧月，乘鸾来看海扬尘。长爪仙人鬓未霜，蓬莱清浅话栽桑。何时双引朝天驾，碧落重来沈侍郎。琼林重宴愿非奢，花烛重谐更足誇。重订紫箫吹月谱，蟠桃八十四番花。荆钗蓬鬓海南天，偕隐莱妻亦自贤。甲帐绣襦谈故事，输君夫妇是神仙。
题友卿鸾箫集·其一
作者：丘逢甲
朝代：清

当君得妇江南日，是我移家海上年。铁马金戈成底事？风流真羡玉堂仙。
题友卿鸾箫集·其七
作者：丘逢甲
朝代：清

荆钗蓬鬓海南天，偕隐莱妻亦自贤。甲帐绣襦谈故事，输君夫妇是神仙。
题友卿鸾箫集·其三
作者：丘逢甲
朝代：清

开卷江郎一序存，文章知己共论昏。安知梦里潇湘雨，筠管斑斑有泪痕。
题友卿鸾箫集·其二
作者：丘逢甲
朝代：清

铁崖图画仓山表，佳话流闻直至今。表惜不传图不得，抡才巨眼爱才心。
题友卿鸾箫集·其五
作者：丘逢甲
朝代：清

长爪仙人鬓未霜，蓬莱清浅话栽桑。何时双引朝天驾，碧落重来沈侍郎。
题友卿鸾箫集·其六
作者：丘逢甲
朝代：清

琼林重宴愿非奢，花烛重谐更足誇。重订紫箫吹月谱，蟠桃八十四番花。
题友卿鸾箫集·其四
作者：丘逢甲
朝代：清

庶常旧馆今非昔，惆怅先朝旧侍臣。依旧箫声依旧月，乘鸾来看海扬尘。
题叶婉仙女史古香阁集三首
作者：丘逢甲
朝代：清

修竹娟娟翠袖单，六铢衣薄不胜寒。新词一卷疏香阁，煮梦仙人叶小鸾。福慧双修竺落宫，玉楼人去锦屏空。翩翩独立人间世，赢得香名饮粤中。滴粉搓酥绮意新，溶溶梅水写丰神。桐花阁外论词笔，更遣香闺作替人。
题叶婉仙女史古香阁集三首·其一
作者：丘逢甲
朝代：清

修竹娟娟翠袖单，六铢衣薄不胜寒。新词一卷疏香阁，煮梦仙人叶小鸾。
题叶婉仙女史古香阁集三首·其三
作者：丘逢甲
朝代：清

滴粉搓酥绮意新，溶溶梅水写丰神。桐花阁外论词笔，更遣香闺作替人。
题叶婉仙女史古香阁集三首·其二
作者：丘逢甲
朝代：清

福慧双修竺落宫，玉楼人去锦屏空。翩翩独立人间世，赢得香名饮粤中。
题地球画扇
作者：丘逢甲
朝代：清

墨澳欧非尺幅收，就中亚部有神州。普天终见大一统，缩地真成小五洲。畏日遮馀占摄力，仁风扬处遍全球。如何世俗丹青手，只写名山当卧游。
题墨梅
作者：丘逢甲
朝代：清

天寒岁暮漫神伤，天地心终复见阳。留得梅花风格在，空山洒墨作寒香。扫尽凡花是北风，孤芳原不与凡同。任他众鸟欣相托，自放寒花向雪中。
题墨梅·其一
作者：丘逢甲
朝代：清

天寒岁暮漫神伤，天地心终复见阳。留得梅花风格在，空山洒墨作寒香。
题墨梅·其二
作者：丘逢甲
朝代：清

扫尽凡花是北风，孤芳原不与凡同。任他众鸟欣相托，自放寒花向雪中。
题太白醉酒图
作者：丘逢甲
朝代：清

天宝年间万事非，禄山在外内杨妃。先生沈醉宁无意，愁看胡尘入帝畿。早年妙句擅沉香，晚作流人下夜郎。谁识先生非酒客，当时慷慨为勤王。
题太白醉酒图·其一
作者：丘逢甲
朝代：清

天宝年间万事非，禄山在外内杨妃。先生沈醉宁无意，愁看胡尘入帝畿。
题太白醉酒图·其二
作者：丘逢甲
朝代：清

早年妙句擅沉香，晚作流人下夜郎。谁识先生非酒客，当时慷慨为勤王。
题实甫所藏庐山开先寺宋牧仲施唐人地狱变相图并写经残卷
作者：丘逢甲
朝代：清

金经已不完，泥犁亦残堕。茫茫一片匡庐云，出山遍證人天果。
题寒机课子图
作者：丘逢甲
朝代：清

慈竹斑斑满地阴，乌衣门巷雪华深。机声古屋三迁梦，灯影寒窗五夜心。晚节终怜范滂传，春晖长入孟郊吟。流传不待甘泉画，彤管先教写德音。
题岳忠武王书前后出师表石刻
作者：丘逢甲
朝代：清

一堂坐对两忠武，两表纵横一指麾。故国惜无诸葛相，大书留刻卧龙祠。英雄涕泪偏安局，金石文章异代师。万古云霄开卷见，外家吾愧是孙枝。
题崧甫弟遗像
作者：丘逢甲
朝代：清

三岁识四声，七岁能文章。十三冠童军，英声震文场。平生性沉郁，雅不乐襮彰。宅躬已高洁，治事尤精详。奋起佐义师，大节何慨慷。先忧后乐志未遂，眼看海化田栽桑。眇眇一秀才，诏令侨海阳。芦中之人信穷士，国仇家愤何能忘？吃箫不为吴市乞，卜邻石户同农忙。山中千树桐，泽中千足羊。无聊聊读货殖传，更用陶朱公策施之商。人生患难思骨肉，况乃兄弟非寻常。少为失母雏，出入相扶将。以父为之师，读书同一堂。双峰之山何峨峨！大甲之水何汤汤！瑞莲王子池、古柏大部庄，何须风雨夕，始复思联床。此情此境曾几日，君年且壮予且强。渡江忠义人，俗口诮曰伧。方同筹划宇宙分内事，将飞敛翼聊徜徉。三豕渡河岁云暮，送君韩江江上风帆张。谁知此别遂永诀？至今每过泪洒江亭旁。春风吹客忽出海，岂复再觅扶馀王？临行不得一握手，心有万绪谁度量。三书海外竟绝笔，语语真挚尤心伤。忧患焚和抑何亟？满腔热血冰难凉。丈夫死牖下，恨不为国殇。是时乾坤正翻覆，目不忍视能无盲？飘然撒手不姑待，南溟有客方归航。闻丧复闻乱，百感增茫茫。谁为赋大招？返魂终无香。魂来夜黑晓得耗，信知梦寐非荒唐。登坟一哭千古恸，空山转眼今几霜。渡台船针指辰巽，山中坟向如其方。化为黄鹄有羽翼，东南飞定还吾乡。黄鹄能言反乎复，天荒地老此恨终须偿。安能浪信人言已成佛，幻视世界无兴亡。佛言我相即非相，此图何乃神飏飏！每见此图在，不信其人亡。其才未展肆，其貌非老苍。丰其智慧啬其寿，生才何意吾直疑彼苍。神龟不可呼，安得叩九阊。吾家世忠孝，卜者言将昌。不于其身于其子，丹山已见双凤皇。益之一凤雏，三凤方翱翔。视此图中人，前辉而后光。题图者谁？为乃兄义师故帅虞曹郎。
题带经而锄图
作者：丘逢甲
朝代：清

生不愿作读书万卷髯东坡，富贵竟付春梦婆；黄州锄麦不得饱，儋州借笠空行歌。亦不愿作白木长镵杜陵叟，饥驱茧足荒山走；戴笠吟诗太瘦生，许身稷契终何有？图中者谁笠盖头，岸然道貌清且修。带经而锄偶然耳，宁必便与古人古事争千秋？笠圆象天锄治地，手中之书道人事。大布单衣不掩骭，独立苍茫岂无意？萧萧落木寒岩冬，眼看雷雨回春容。躬耕南阳诵梁父，莫道当今无卧龙。
题平远凌生自作壮游图
作者：丘逢甲
朝代：清

自从蒸气走车舟，万里都成庭户游。安得壮行兼绝技，遍将名胜写全球。未能游屐遍人寰，归隐何妨且闭关。奇绝南台五指石，不妨图写好家山。
题平远凌生自作壮游图·其一
作者：丘逢甲
朝代：清

自从蒸气走车舟，万里都成庭户游。安得壮行兼绝技，遍将名胜写全球。
题平远凌生自作壮游图·其二
作者：丘逢甲
朝代：清

未能游屐遍人寰，归隐何妨且闭关。奇绝南台五指石，不妨图写好家山。
题康步崖中翰出塞集
作者：丘逢甲
朝代：清

热河紫翠郁千峰，曾护风云驻六龙。下马斜阳拜行阙，白头宫监话文宗。
题康步崖中翰出塞集七首
作者：丘逢甲
朝代：清

出关人拜令公祠，南客才名塞上知。赢得弓衣齐绣遍，春风杨柳小蛮诗。王大司空盖虎牙，英雄故里客停车。渔阳突骑都非昔，惆怅云台说汉家。寻秋独上白狼山，涕泪思乡客袖斑。匕首千金诗一卷，秋风匹马入榆关。凤阁新除侍从臣，彩毫还带塞垣春。长安不少鸡林贾，都识能诗白舍人。十载幽并跃马行，久拚关吏笑书生。云骧阁上闻鸡夜，风雪漫天梦柳城。九边烽火迫金台，客唱新添塞上哀。更筑长城防不得，鹫章南下老羌来。展卷如闻敕勒歌，登临不负好诗多。剪灯便作秋边色，夜半天风叫鴐鹅。
题康步崖中翰出塞集七首·其一
作者：丘逢甲
朝代：清

出关人拜令公祠，南客才名塞上知。赢得弓衣齐绣遍，春风杨柳小蛮诗。
题康步崖中翰出塞集七首·其七
作者：丘逢甲
朝代：清

展卷如闻敕勒歌，登临不负好诗多。剪灯便作秋边色，夜半天风叫鴐鹅。
题康步崖中翰出塞集七首·其三
作者：丘逢甲
朝代：清

寻秋独上白狼山，涕泪思乡客袖斑。匕首千金诗一卷，秋风匹马入榆关。
题康步崖中翰出塞集七首·其二
作者：丘逢甲
朝代：清

王大司空盖虎牙，英雄故里客停车。渔阳突骑都非昔，惆怅云台说汉家。
题康步崖中翰出塞集七首·其五
作者：丘逢甲
朝代：清

十载幽并跃马行，久拚关吏笑书生。云骧阁上闻鸡夜，风雪漫天梦柳城。
题康步崖中翰出塞集七首·其六
作者：丘逢甲
朝代：清

九边烽火迫金台，客唱新添塞上哀。更筑长城防不得，鹫章南下老羌来。
题康步崖中翰出塞集七首·其四
作者：丘逢甲
朝代：清

凤阁新除侍从臣，彩毫还带塞垣春。长安不少鸡林贾，都识能诗白舍人。
题张仙根历代宫闱杂事诗卷
作者：丘逢甲
朝代：清

千秋宫体溯皇娥，古艳如闻倚瑟歌。上下万年彤史在，笔花开处五云多。吟遍宫花字亦香，消磨九十好韶光。填胸百代兴亡感，写入新词独擅场。燕瘦环肥笔底来，重翻古案隶新裁。玉钩斜畔香魂笑，又费人间点鬼才。体兼正变古风诗，胡帝胡天更见之。从此再开诗世界，五洲万国著宫词。
题张仙根历代宫闱杂事诗卷·其一
作者：丘逢甲
朝代：清

千秋宫体溯皇娥，古艳如闻倚瑟歌。上下万年彤史在，笔花开处五云多。
题张仙根历代宫闱杂事诗卷·其三
作者：丘逢甲
朝代：清

燕瘦环肥笔底来，重翻古案隶新裁。玉钩斜畔香魂笑，又费人间点鬼才。
题张仙根历代宫闱杂事诗卷·其二
作者：丘逢甲
朝代：清

吟遍宫花字亦香，消磨九十好韶光。填胸百代兴亡感，写入新词独擅场。
题张仙根历代宫闱杂事诗卷·其四
作者：丘逢甲
朝代：清

体兼正变古风诗，胡帝胡天更见之。从此再开诗世界，五洲万国著宫词。
题张生所编东莞英雄遗集
作者：丘逢甲
朝代：清
体裁：古风

榴花村人义旗起，梅蔚山下行朝峙。桓桓仗钺熊将军，落日光回海云紫。时先从祖判韶石，心共将军表忠赤。嗟哉天水不复碧，热血射天天为白。由来胡运无百年，此乡复出东莞伯。东莞山水天下奇，英雄屡见生于斯。天生英雄付劫运，尤伤心者袁督师。敌方用间朝不知，长城自坏甘人欺。朱明亡局决于此，何待粤中争立时！北都破败南都弃，三闽四广成何事？君臣遗冢空残碑，流花桥畔啼鹃泪。尔伯尔侯苏与张，张家兄弟不可当。苍黄百战野塘死，一死何止流荧光。人言东莞古闻邑，有人吊古编遗集。六百年来战血凉，夜半灵旗鬼雄泣。鬼雄末造殊可哀，破碎河山莫收拾。圆头山人尔何幸，东南保障功名立。我爱英雄尤爱乡，英雄况并能文章！手持乡土英雄史，倚剑长歌南斗旁。
题张生所编东莞英雄遗集
作者：丘逢甲
朝代：清

榴花村人义旗起，梅蔚山下行朝峙。桓桓仗钺熊将军，落日光回海云紫。时先从祖判韶石，心共将军表忠赤。嗟哉天水不复碧，热血射天天为白。由来胡运无百年，此乡复出东莞伯。东莞山水天下奇，英雄屡见生于斯。天生英雄付劫运，尤伤心者袁督师。敌方用间朝不知，长城自坏甘人欺。朱明亡局决于此，何待粤中争立时！北都破败南都弃，三闽四广成何事？君臣遗冢空残碑，流花桥畔啼鹃泪。尔伯尔侯苏与张，张家兄弟不可当。苍黄百战野塘死，一死何止流荧光。人言东莞古闻邑，有人吊古编遗集。六百年来战血凉，夜半灵旗鬼雄泣。鬼雄末造殊可哀，破碎河山莫收拾。圆头山人尔何幸？东南保障功名立。我爱英雄尤爱乡，英雄况并能文章！手持乡土英雄史，倚剑长歌南斗旁。
题忽来道人荡寇志后
作者：丘逢甲
朝代：清

摧倒天罡地煞碑，文心绝世正而奇。九层宝塔圆光里，看取参仙起慧儿。欲向人间告太平，中原蛇虎正纵横。一庵雷雨罗浮霁，云白峰青访丽卿。
题忽来道人荡寇志后·其一
作者：丘逢甲
朝代：清

摧倒天罡地煞碑，文心绝世正而奇。九层宝塔圆光里，看取参仙起慧儿。
题忽来道人荡寇志后·其二
作者：丘逢甲
朝代：清

欲向人间告太平，中原蛇虎正纵横。一庵雷雨罗浮霁，云白峰青访丽卿。
题易实甫所藏张梦晋岁寒三友图，实甫自言张后身也
作者：丘逢甲
朝代：清

岁寒图里松梅竹，谁遣山茶代老松？古梦唤回缑岭鹤，仙身呼证洞庭龙。拈花一笑人何在？公案三生事偶逢。悟彻画禅无我相，满天明月寺楼钟。
题桃源图
作者：丘逢甲
朝代：清

何处桃源许问津，移家愿作避秦人。洞门一片红云影，遮住中原逐鹿尘。
题梁佩琼女史飞素阁遗集
作者：丘逢甲
朝代：清

琼妃南驭瑶台鹤，小驻霞旌飞素阁。天风吹坠步虚声，散布人间诧灵作。梅花海里吟香云，咳珠唾玉何缤纷？瑶天鹤去愁不返，五色蝶化留仙裙。海山仙人念灵侣，手抚瑶华镌剩语。碧桃花落青鸾空，展卷频呼奈何许。罗浮梦雨铢衣凉，宝音不断南云长。愿携香句洞天诵，四百四峰娥月光。
题梅花帐额
作者：丘逢甲
朝代：清

半壁河山慰卧游，凤城寒色满徵裘。谁知铁石心肠客，閒赋梅花自写愁。莽莽边尘暗海南，中宵倚剑对横参。不如竟作罗浮隐，翠羽梅花客梦酣。
题梅花帐额·其一
作者：丘逢甲
朝代：清

半壁河山慰卧游，凤城寒色满徵裘。谁知铁石心肠客，閒赋梅花自写愁。
题梅花帐额·其二
作者：丘逢甲
朝代：清

莽莽边尘暗海南，中宵倚剑对横参。不如竟作罗浮隐，翠羽梅花客梦酣。
题楚伧汾湖吊梦图
作者：丘逢甲
朝代：清

临流浅土葬婵娟，残碣重摩胜国年。别有故家乔木感，伤心不独女飞仙。五百年中一刹那，汾湖冻合不生波。娟娟故国梅花月，应有仙魂化鹤过。
题楚伧汾湖吊梦图·其一
作者：丘逢甲
朝代：清

临流浅土葬婵娟，残碣重摩胜国年。别有故家乔木感，伤心不独女飞仙。
题楚伧汾湖吊梦图·其二
作者：丘逢甲
朝代：清

五百年中一刹那，汾湖冻合不生波。娟娟故国梅花月，应有仙魂化鹤过。
题沧海遗民台阳诗话
作者：丘逢甲
朝代：清

如此江山竟付人，干戈留得苦吟身。乱云残岛开诗境，落日荒原泣鬼燐。埋碧可怜黄帝裔，杀青谁作素王臣？请将风雅传忠义，斑管重回故国春。
题潘兰史江湖载酒图
作者：丘逢甲
朝代：清
体裁：古风

老兰编集似朱十，旷代相感惟牧之。何曾护惜有街卒，但遣风流传画师。四海亦推敢论事，千秋岂信空称诗！才人薄倖不自讳，何不并写江南枝？
题潘兰史江湖载酒图
作者：丘逢甲
朝代：清

老兰编集似朱十，旷代相感惟牧之。何曾护惜有街卒？但遣风流传画师。四海亦推敢论事？千秋岂信空称诗！才人薄倖不自讳，何不并写江南枝？
题潘鸿轩百花卷
作者：丘逢甲
朝代：清

即教论画亦名家，墨气蒸成五色霞。展卷如逢仙世界，令人长见四时花。
题王寿山先生人心尽如此图
作者：丘逢甲
朝代：清

人心不和平，天下乱未已。谁言治天下，不自人心始。图中之人盖知此，偶出鸣琴作宰官。作诗作画皆琴理，诗臻清品画逸品。琴韵泠泠满山水，山虚水深吏归矣。我居君山西，君居君山东；相去百里近，相隔百年中。百年未满万事变，人心非复君时同。此时张弦论天下，自非更改难为功。奈何古乐付俗手，一任繁急乖商宫。题君此图心忡忡，安得瑶琴一曲鸣熏风？
题王寿山先生钓月图
作者：丘逢甲
朝代：清

得水月光活，能诗画意深。直将垂钓意，自證妙明心。残魄支天地，扁舟阅古今。秋江妙无际，何处访拿音？
题王晓沧广文鹧鸪村人诗稿
作者：丘逢甲
朝代：清

晏坐深巷中，门少车马迹。穷愁借诗遣，八极困挥斥。故人有王子，时作坐上客。王子之于诗，嗜酷久成癖。饥寒不自念，渊响出金石。昨持牛腰卷，示我平生获。开卷王孟语，神似非刻画。有时写酒意，几闯元亮席。咏叹发长言，间竟入元白。短章不经意，乃坠宋贤格。寒斋把卷诵，斜阳澹将夕。墙头数点山，时露海天碧。十年走吴越，万里行幽燕。射策屡不售，剩有空囊悬。一官落儋耳，渡海轩吟肩。官卑人自高，学正斋乃偏。炎天不飞雪，寒在先生毡。松醪酌椰瓢，持以酹三贤。此时诗益佳，骨格殊苍然。岂惟吟土风，民瘼尤拳拳。平生稷契怀，自信穷益坚。曰归曾几时，世界屡变迁。颇闻炎海中，奇甸垂蛟涎。灶鼍不可梁，欲济何能前？故山久栖迟，将老诗人间。一卷聊自娱，堂堂惜流年。手热海南沉，烟结郁不宣。何许鹧鸪村？乃在梅花国。花落梅子青，生为鹧鸪食。鹧鸪工越吟，自唱南不北。诗人发乡思，对尔泪沾臆。归山岁之暮，寒巢敛羽翼。手持鹧鸪诗，自写梅花侧。京雒多黄尘，白日闇将匿。海风吹九垠，雷雨大阴黑。出门旷四瞩，天地满荆棘。此时鹧鸪声，更唱行不得。山田瘠可耕，且艺尔黍稷。无以释穷愁，将诗慰食息。岭南论流派，独得古雄直。混茫接元气，造化入馋刻。百年古梅州，生才况雄特。宋公执牛耳，光燄不可逼。堂堂黄与李，亦各具神力。我欲往从之，自愧僵籍湜。耆旧今凋零，思之每心恻。诵君鹧鸪诗，令我恍动色。梅花落空山，风雪途未塞。展卷此留题，飞香洒寒墨。
题王晓沧广文鹧鸪村人诗稿·其一
作者：丘逢甲
朝代：清

晏坐深巷中，门少车马迹。穷愁借诗遣，八极困挥斥。故人有王子，时作坐上客。王子之于诗，嗜酷久成癖。饥寒不自念，渊响出金石。昨持牛腰卷，示我平生获。开卷王孟语，神似非刻画。有时写酒意，几闯元亮席。咏叹发长言，间竟入元白。短章不经意，乃坠宋贤格。寒斋把卷诵，斜阳澹将夕。墙头数点山，时露海天碧。
题王晓沧广文鹧鸪村人诗稿·其三
作者：丘逢甲
朝代：清
体裁：古风

何许鹧鸪村，乃在梅花国。花落梅子青，生为鹧鸪食。鹧鸪工越吟，自唱南不北。诗人发乡思，对尔泪沾臆。归山岁之暮，寒巢敛羽翼。手持鹧鸪诗，自写梅花侧。京雒多黄尘，白日闇将匿。海风吹九垠，雷雨大阴黑。出门旷四瞩，天地满荆棘。此时鹧鸪声，更唱行不得。山田瘠可耕，且艺尔黍稷。无以释穷愁，将诗慰食息。岭南论流派，独得古雄直。混茫接元气，造化入馋刻。百年古梅州，生才况雄特。宋公执牛耳，光燄不可逼。堂堂黄与李，亦各具神力。我欲往从之，自愧僵籍湜。耆旧今凋零，思之每心恻。诵君鹧鸪诗，令我恍动色。梅花落空山，风雪途未塞。展卷此留题，飞香洒寒墨。
题王晓沧广文鹧鸪村人诗稿·其三
作者：丘逢甲
朝代：清

何许鹧鸪村？乃在梅花国。花落梅子青，生为鹧鸪食。鹧鸪工越吟，自唱南不北。诗人发乡思，对尔泪沾臆。归山岁之暮，寒巢敛羽翼。手持鹧鸪诗，自写梅花侧。京雒多黄尘，白日闇将匿。海风吹九垠，雷雨大阴黑。出门旷四瞩，天地满荆棘。此时鹧鸪声，更唱行不得。山田瘠可耕，且艺尔黍稷。无以释穷愁，将诗慰食息。岭南论流派，独得古雄直。混茫接元气，造化入馋刻。百年古梅州，生才况雄特。宋公执牛耳，光燄不可逼。堂堂黄与李，亦各具神力。我欲往从之，自愧僵籍湜。耆旧今凋零，思之每心恻。诵君鹧鸪诗，令我恍动色。梅花落空山，风雪途未塞。展卷此留题，飞香洒寒墨。
题王晓沧广文鹧鸪村人诗稿·其二
作者：丘逢甲
朝代：清

十年走吴越，万里行幽燕。射策屡不售，剩有空囊悬。一官落儋耳，渡海轩吟肩。官卑人自高，学正斋乃偏。炎天不飞雪，寒在先生毡。松醪酌椰瓢，持以酹三贤。此时诗益佳，骨格殊苍然。岂惟吟土风，民瘼尤拳拳。平生稷契怀，自信穷益坚。曰归曾几时，世界屡变迁。颇闻炎海中，奇甸垂蛟涎。灶鼍不可梁，欲济何能前？故山久栖迟，将老诗人间。一卷聊自娱，堂堂惜流年。手热海南沉，烟结郁不宣。
题画
作者：丘逢甲
朝代：清

两山眉黛送春娇，十里平湖晓长潮。红入桃花青入柳，东风人立赤阑桥。
题画
作者：丘逢甲
朝代：清

奇峰面面入层云，长板桥西坐夕曛。秋水一篙山九曲，放船同访武夷君。
题画
作者：丘逢甲
朝代：清

玉带犹留此结缘，金山楼殿耸云烟。何当自碾龙团饼，来试江心第一泉。何处瓜牛旧结庐，六时宫殿震钟鱼。大江东去月西上，自闭山门读道书。金山看罢看银山，宫殿崔巍紫翠间。领略江南好风景，散花人去老僧閒。虎踞龙蹯迹未消，尚留古刹话前朝。老僧不省英雄恨，夜夜寒江咽暮潮。
题画·其一
作者：丘逢甲
朝代：清

玉带犹留此结缘，金山楼殿耸云烟。何当自碾龙团饼，来试江心第一泉。
题画·其三
作者：丘逢甲
朝代：清

金山看罢看银山，宫殿崔巍紫翠间。领略江南好风景，散花人去老僧閒。
题画·其二
作者：丘逢甲
朝代：清

何处瓜牛旧结庐，六时宫殿震钟鱼。大江东去月西上，自闭山门读道书。
题画·其四
作者：丘逢甲
朝代：清

虎踞龙蹯迹未消，尚留古刹话前朝。老僧不省英雄恨，夜夜寒江咽暮潮。
题画四绝句
作者：丘逢甲
朝代：清

漫天飞雪净红尘，吩咐门前扫雪人：要向梅花问消息，空山已放几分春？多时放牧出天閒，边事无功马自閒。杨柳千条溪一曲，可怜神骏老空山。遮天浓碧老梧桐，曾种前皇旧上宫。凤鸟不来人事改，箫声閒度月明中。閒敲棋子向山中，不信神仙万念空。一局松阴未收著，人间成败几英雄。
题画四绝句·其一
作者：丘逢甲
朝代：清

漫天飞雪净红尘，吩咐门前扫雪人：要向梅花问消息，空山已放几分春？
题画四绝句·其三
作者：丘逢甲
朝代：清

遮天浓碧老梧桐，曾种前皇旧上宫。凤鸟不来人事改，箫声閒度月明中。
题画四绝句·其二
作者：丘逢甲
朝代：清

多时放牧出天閒，边事无功马自閒。杨柳千条溪一曲，可怜神骏老空山。
题画四绝句·其四
作者：丘逢甲
朝代：清

閒敲棋子向山中，不信神仙万念空。一局松阴未收著，人间成败几英雄。
题画山水
作者：丘逢甲
朝代：清

乾坤无地著英雄，满目江山夕照中。欲觅西施作偕隐，五湖烟水一帆风。
题画梅石
作者：丘逢甲
朝代：清

石抱太古春，花作香雪海。不知天地心，倚杖空山待。瘦石护寒梅，盎盎回春意。借君铁笛声，吹起群山睡。
题画梅石·其一
作者：丘逢甲
朝代：清

石抱太古春，花作香雪海。不知天地心，倚杖空山待。
题画梅石·其二
作者：丘逢甲
朝代：清

瘦石护寒梅，盎盎回春意。借君铁笛声，吹起群山睡。
题画竹
作者：丘逢甲
朝代：清

冉冉古琅玕，结根广莫野。取之作律筒，持用觉天下。当世无伦伶，谁是知音者？空教二帝女，攀枝泪如泻。竹枝有叶叶有阴，云封嶰谷无凤吟。九嶷山高湘水深，题君此图伤我心。
题画竹
作者：丘逢甲
朝代：清

西风入幽篁，寒声何策策？空山寂无人，落日秋痕碧。寒崖茁孤筱，见石不见地。屈曲自盘根，难掩凌云气。拔地气不挠，参天节何劲？平生观物心，独对秋篁影。此君在今日，大觉无不可。风雨震诸天，空山自龙卧。
题画竹·其一
作者：丘逢甲
朝代：清

西风入幽篁，寒声何策策？空山寂无人，落日秋痕碧。
题画竹·其三
作者：丘逢甲
朝代：清

拔地气不挠，参天节何劲？平生观物心，独对秋篁影。
题画竹·其二
作者：丘逢甲
朝代：清

寒崖茁孤筱，见石不见地。屈曲自盘根，难掩凌云气。
题画竹·其四
作者：丘逢甲
朝代：清

此君在今日，大觉无不可。风雨震诸天，空山自龙卧。
题画芙蓉
作者：丘逢甲
朝代：清

曾记花间倚醉眠，露寒风定月娟娟。画中重见芙蓉面，酒冷香消忆少年。
题禾梅农白云修禊图
作者：丘逢甲
朝代：清

鹤舒台边蹑紫烟，龙泉寺畔斟碧泉。千峰云气酿秋色，踏云访客安期仙。湖菊流黄涧蒲翠，花簇秋觞修禊事。斜阳一角明玉虹，满目白云下山去。
题粤中遗迹画 其一 越王台
作者：丘逢甲
朝代：清

南武城边暮角哀，蛮夷大长剩孤台。只应海日荒荒色，曾照当时左纛来。
题粤中遗迹画 其三 崖门奇石
作者：丘逢甲
朝代：清

块肉消沉海气黄，海门石不共朝亡。苍苔也有驱胡意，蚀尽题名字一行。
题粤中遗迹画 其二 榴花塔
作者：丘逢甲
朝代：清

蛟奋龙拿石上文，天留此塔表将军。江山不改亭亭影，落日空村鹘叫云。
题粤中遗迹画 其四 绍武君臣冢
作者：丘逢甲
朝代：清

龙蛇枯骨乱蒿蓬，草草危朝一局终。落日啼鹃春梦短，流花桥畔吊东风。
题粤中遗迹画·越王台
作者：丘逢甲
朝代：清

南武城边暮角哀，蛮夷大长剩孤台。只应海日荒荒色，曾照当时左纛来。蛟奋龙拿石上文，天留此塔表将军。江山不改亭亭影，落日空村鹘叫云。块肉消沉海气黄，海门石不共朝亡。苍苔也有驱胡意，蚀尽题名字一行。龙蛇枯骨乱蒿蓬，草草危朝一局终。落日啼鹃春梦短，流花桥畔吊东风。
题絜斋丈鸳湖舟隐图十首
作者：丘逢甲
朝代：清

起家任子旧星郎，四省屏藩廿载强。归去楼台无地筑，一帆春水问鸳鸯。唱彻陂塘买未能，乡心閒写大吴绫。秋来烟雨楼头梦，饱啖蒪鲈羡季鹰。前身等是戒禅师，百八钟声入妙词。画上湖船最风景，荷花国里写苏诗。尊前金缕按清歌，春日宜人诗意多。更比王夫人福好，湖山偕隐傲东坡。卸帆亭畔怅离群，天末看云念卯君。何日扁舟遂归计，联床风雨话湖云。嵩云岱雪思依依，琴鹤南来未得归。有客西州说遗爱，十年泪满蜀人衣。欲回天地入孤舟，家住由拳古越州。为语君王正尝胆，未容少伯五湖游。我家海上有鸳湖，烟柳风荷丙舍图。百口渡江无宅住，绿篷鳄海念东都。窥江虏马气方骄，难遣雄心郁怒潮。便住张融船亦好，莫教风景似南朝。横流满目未能安，持节天南仗汉官。蓑笠烟波渔父梦，不妨聊写画图看。
题絜斋丈鸳湖舟隐图十首·其一
作者：丘逢甲
朝代：清

起家任子旧星郎，四省屏藩廿载强。归去楼台无地筑，一帆春水问鸳鸯。
题絜斋丈鸳湖舟隐图十首·其七
作者：丘逢甲
朝代：清

欲回天地入孤舟，家住由拳古越州。为语君王正尝胆，未容少伯五湖游。
题絜斋丈鸳湖舟隐图十首·其三
作者：丘逢甲
朝代：清

前身等是戒禅师，百八钟声入妙词。画上湖船最风景，荷花国里写苏诗。
题絜斋丈鸳湖舟隐图十首·其九
作者：丘逢甲
朝代：清

窥江虏马气方骄，难遣雄心郁怒潮。便住张融船亦好，莫教风景似南朝。
题絜斋丈鸳湖舟隐图十首·其二
作者：丘逢甲
朝代：清

唱彻陂塘买未能，乡心閒写大吴绫。秋来烟雨楼头梦，饱啖蒪鲈羡季鹰。
题絜斋丈鸳湖舟隐图十首·其五
作者：丘逢甲
朝代：清

卸帆亭畔怅离群，天末看云念卯君。何日扁舟遂归计，联床风雨话湖云。
题絜斋丈鸳湖舟隐图十首·其八
作者：丘逢甲
朝代：清

我家海上有鸳湖，烟柳风荷丙舍图。百口渡江无宅住，绿篷鳄海念东都。
题絜斋丈鸳湖舟隐图十首·其六
作者：丘逢甲
朝代：清

嵩云岱雪思依依，琴鹤南来未得归。有客西州说遗爱，十年泪满蜀人衣。
题絜斋丈鸳湖舟隐图十首·其十
作者：丘逢甲
朝代：清

横流满目未能安，持节天南仗汉官。蓑笠烟波渔父梦，不妨聊写画图看。
题絜斋丈鸳湖舟隐图十首·其四
作者：丘逢甲
朝代：清

尊前金缕按清歌，春日宜人诗意多。更比王夫人福好，湖山偕隐傲东坡。
题红拂图
作者：丘逢甲
朝代：清

平生愿作虬髯客，人道才如李药师。独对丹青洒雄泪，不曾真受美人知。
题美人障子
作者：丘逢甲
朝代：清

春波漾绿小桃红，人在平台曲槛中。好是周郎兵胜后，二乔含笑向东风。
题菊花诗卷
作者：丘逢甲
朝代：清

北痛逆胡南篡贼，渊明心事菊花知。看花不尽千秋感，残照西风又一时。谁吟金甲战秋风，黄败朱成事不同。傥有閒情来吊古，合编花史记英雄。宁向枝头死抱香，不曾吹坠北风凉。如何海上新花样，化作东夷大宝章。也知晚节留香好，独惜军中少一韩。任是黄花比人瘦，西风还拟卷帘看。百尺澄台对落晖，旧吟花处地都非。重寻十七年前梦，飘尽黄金泪满衣。
题菊花诗卷·其一
作者：丘逢甲
朝代：清

北痛逆胡南篡贼，渊明心事菊花知。看花不尽千秋感，残照西风又一时。
题菊花诗卷·其三
作者：丘逢甲
朝代：清

宁向枝头死抱香，不曾吹坠北风凉。如何海上新花样，化作东夷大宝章。
题菊花诗卷·其二
作者：丘逢甲
朝代：清

谁吟金甲战秋风，黄败朱成事不同。傥有閒情来吊古，合编花史记英雄。
题菊花诗卷·其五
作者：丘逢甲
朝代：清

百尺澄台对落晖，旧吟花处地都非。重寻十七年前梦，飘尽黄金泪满衣。
题菊花诗卷·其四
作者：丘逢甲
朝代：清

也知晚节留香好，独惜军中少一韩。任是黄花比人瘦，西风还拟卷帘看。
题菽园看云图
作者：丘逢甲
朝代：清

看云不作狄梁公，屈身几以牝朝终。看云不作杜陵翁，许身稷契仍诗穷。男儿生果抱雄志，眼光到处古人避。我所思兮大海南，岛上看云有奇士。丹青貌形不貌神，茫茫四海谁写真。直取乾坤万古眼，写入一气相氲氤。阳云出冬阴云夏，鲁马赵牛物交化。置身云外看云中，云之君兮纷来下。眼前所见云非云，中有看者精神存。古今万事云变灭，嗟哉郁郁何纷纷！不见卿云峦缦色，但见浮云蔽西北。坐令下士怀百忧，高天无青日不白。平生长剑空倚天，未能划断云连绵。亦知阴霾势非久，其奈勃郁当吾前。登高丘兮望远海，八表停云有人在。世间难得吉祥云，望气空怜成五采。九渊沉沉蛰者龙，云兮虽起当谁从？雷霆收声电收影，眼见闭塞将成冬。天地心留画图里，云生海山吸海水。淋漓元气大九州，霖雨苍生卧龙起。
题董文敏秋山图
作者：丘逢甲
朝代：清

明净如妆说郭熙，尚书能画客能诗。秋风吹上鹅溪绢，刚是淮南木落时。歇绝风流五百年，海天呼鹤话云间。于今画隐楼头看，不是吴山是粤山。
题董文敏秋山图·其一
作者：丘逢甲
朝代：清

明净如妆说郭熙，尚书能画客能诗。秋风吹上鹅溪绢，刚是淮南木落时。
题董文敏秋山图·其二
作者：丘逢甲
朝代：清

歇绝风流五百年，海天呼鹤话云间。于今画隐楼头看，不是吴山是粤山。
题裴伯谦大令睫闇诗钞
作者：丘逢甲
朝代：清

山馆秋气凉，西望海云起。把君睫闇诗，庭叶纷在几。君诗多雅音，从容叶宫徵。圆经修月斧，丽夺馀霞绮。过岭变雄奇，赤手搏青兕。百里古诸侯，为政自兹始。治诗如治民，刚柔合乃美。出入法律中，法律为我使。澄观万物情，粉碎虚空理。才大心益小，意活笔不死。伟哉造化炉，挈之出十指。嘉君循良治，并入风骚旨。新诗与美政，异撰乃同揆。卓荦旷代才，况未限所止。秋风送旅雁，边声晓惊耳。掩卷旷四瞩，大海回澜紫。
题赆红兰
作者：丘逢甲
朝代：清

不须纫佩怨三湘，一片丹心向紫皇。彩笔代颁花九锡，梦回香国拜真王。
题陈撷芬女士女学报
作者：丘逢甲
朝代：清

唤起同胞一半人，女雄先出唱维新。要修阴教强黄种，休把平权笑白民。拾翠尽除间著作，炜彤兼复古精神。大江东望文明水，遥视飞行比电轮。
题陈曼生砂壶铭拓木，为虞笙作
作者：丘逢甲
朝代：清

绝代才人陈曼生，官闲检点到茶经。流传江上清风印，妙配砂壶手勒铭。
题陈老莲画石芝萱草
作者：丘逢甲
朝代：清

忧来不可解，且写忘忧花。更写石上芝，笔端英英生紫霞。中原剩此埋忧土，纵不忘忧亦徒苦。采芝聊作高山翁，留取丹青照千古。
题陈衡仲可园图
作者：丘逢甲
朝代：清

天下事今无一可，多君犹以可名园。壶觞清雅诗人集，树石苍凉古意存。半载经营全局活，百花供养一官尊。闲情且向丹青写，落日秋城海气昏。
题风月琴尊图，为菽园作
作者：丘逢甲
朝代：清

天风吹琴作变声，举尊喝月月倒行。是何年少发奇想，海天漠漠扁舟横。七弦谁遣补文武，九酝谁教变仪杜？人间又见怀葛民，此琴此尊两太古。古风不作古月沉，青天碧海愁人心。诗中说酒十八九，寄愁更抚无弦琴。琴斫寒崖老桐干，焦尾先闻爨下叹。手中之尊何丹黄，谁知半作沟中断！五湖久厌扁舟游，眼前突兀大九州。有风月处便小泊，素琴自鼓青尊留。君弦忽新臣弦旧，宫声顿哑数穷九。舍风不禦月不捉，悲歌扣舷速呼酒。此时之风雌不雄，月生月死天梦梦。眼看海水忽四立，黑风驱月西回东。振徽未忍琴碎玉，皇羲授我新翻曲。一弹再鼓八风靖，月照瑶尊酒光绿。携琴不上歌风台，纷纷猛士皆粗才。即看赋月亦词赘，琐屑文寔张尊罍。何如移尊酌沧海，夜半琴声行大蟹。风轮转地月转天，万里云霓发奇彩。呼风入琴月入尊，挥斥八极开天阍。封姨对花不能虐，羿妻窃药不敢奔。琴不必响泉作记，尊不必洼中铭字。风月新常遍留印，席地幕天知许事。谁欤图者酸道人，谁欤歌者仓海君。闻歌九天下广乐，披图四海生酒云。吁嗟乎！男儿生当缴大风，射妖月，听奏钧天醉天阙。下赞虞琴，鼓瑶陛，手酌衢尊万方悦。不然吟风弄月亦可嗤。径当浮海从宣尼。海山学鼓猗兰操，百觚侍饮随凤嬉。安能郁郁久居此，琴弦不张尊酒止。惊风烈烈月睒睒，老我愁心大海水。誓刃海若縻天吴，道人得我道不孤。鸣弦著我酒船里，更写平分风月图。
题马生美人宝剑图
作者：丘逢甲
朝代：清

万方仪态天风生，素女始教轩皇兵。长兵戈矛短兵剑，剑花夜发芙蓉燄。越王铸剑光满池，天遣素女为之师。亡吴霸越赖有此，世人但道有西子。南风烈烈扬胡尘，雌雄剑化延平津。可怜歌舞太平日，卧薪尝胆今无人。我来吊古越台下，眼中突兀扶风马。苦将古事作今图，宝剑非真美人假。下穷九地上九天，转劫将逢龙汉年。且寻南岳夫人去，唤起千秋女剑仙。
题骆宾王集
作者：丘逢甲
朝代：清

义师散后遁僧寮，老抱雄心托浙潮。此笔江河流万古，多因曾檄伪临朝。凤阁鸾台宰相忙，此才竟令落蛮荒。若将文字论知己，惟有当时武媚娘。
题骆宾王集·其一
作者：丘逢甲
朝代：清

义师散后遁僧寮，老抱雄心托浙潮。此笔江河流万古，多因曾檄伪临朝。
题骆宾王集·其二
作者：丘逢甲
朝代：清

凤阁鸾台宰相忙，此才竟令落蛮荒。若将文字论知己，惟有当时武媚娘。
题黄生印谱
作者：丘逢甲
朝代：清

铭雀砚斋新印谱，七年前见景韩楼。萧萧风雨鮀江上，夜半题诗四壁秋。五洲莽莽起风云，待扫亡秦旧篆文。留与他年添印谱，九头狮纽大将军。
题黄生印谱·其一
作者：丘逢甲
朝代：清

铭雀砚斋新印谱，七年前见景韩楼。萧萧风雨鮀江上，夜半题诗四壁秋。
题黄生印谱·其二
作者：丘逢甲
朝代：清

五洲莽莽起风云，待扫亡秦旧篆文。留与他年添印谱，九头狮纽大将军。
风雨中与季平游东山，谒双忠、大忠祠，兼寻水帘亭、紫云岩诸胜，叠与伯瑶夜话韵
作者：丘逢甲
朝代：清

万石捧云郁飞舞，神龙出布状元雨。寒鸦无语杜鹃语，心悯大忠来吊古。等是金鳌背上人，悲歌重写沁园春。河山一统初破碎，繄余更属浮萍身。零丁洋边与君遇，灵威庙前诵遗句。同揩远目青山间，一发中原夕阳气。
风雨中与季游平东山，谒双忠、大忠祠，兼寻水帘亭、紫云岩诸胜，叠与伯瑶夜话韵
作者：丘逢甲
朝代：清
体裁：古风

红棉作絮湿不舞，龙母南风撒白雨。迎客山僧学佛语，海色绿染袈裟古。风流东晋伊何人，流觞重话永和春。姑行乐耳漫愁叹，茫茫百感丛其身。名山如人重遭遇，不惜重题水帘句。石亭同坐谈诗禅，满地散花紫云气。
风雨中与季游平东山，谒双忠、大忠祠，兼寻水帘亭、紫云岩诸胜，叠与伯瑶夜话韵
作者：丘逢甲
朝代：清

红棉作絮湿不舞，龙母南风撒白雨。迎客山僧学佛语，海色绿染袈裟古。风流东晋伊何人？流觞重话永和春。姑行乐耳漫愁叹，茫茫百感丛其身。名山如人重遭遇，不惜重题水帘句。石亭同坐谈诗禅，满地散花紫云气。
饮新嘉坡觞咏楼，次菽园韵
作者：丘逢甲
朝代：清

春风海上客徵歌，消受群花眼福多。我比石斋尤豁达，不妨坐抱顾横波。风云万里郁神州，人醉天南第一楼。唱遍南朝新乐府，最难天子是无愁。
饮新嘉坡觞咏楼，次菽园韵·其一
作者：丘逢甲
朝代：清

春风海上客徵歌，消受群花眼福多。我比石斋尤豁达，不妨坐抱顾横波。
饮新嘉坡觞咏楼，次菽园韵·其二
作者：丘逢甲
朝代：清

风云万里郁神州，人醉天南第一楼。唱遍南朝新乐府，最难天子是无愁。
饮镇平都司署赏菊，为题宋人所画报捷图
作者：丘逢甲
朝代：清

已过重阳菊尚开，霜天赏菊此衔杯。人饶韬略来香国，花亦英雄上将台。粤水闽山文武会，酒龙诗虎主宾才。西风吹解黄金甲，醉看红旗报捷来。
饮香江酒楼，即席作
作者：丘逢甲
朝代：清

惘惘尊前唤奈何，春风杨柳客闻歌。谁知丝竹中年感，更比新亭涕泪多。未许华灯照箭瘢，当筵酒令莽如山。不妨帐下犹歌舞，射虎将军已放闲。浮海将为万里游，情禅梦侠小勾留。好春十日九风雨，人醉杏花深处楼。劳送天河使客槎，华妆围坐灿云霞。英雄儿女平生愿，要看维多利亚花。
饶平杂诗
作者：丘逢甲
朝代：清

梦醒三更画角吹，万山深处客来时。坏墙半堵双流寺，重出梅溪旧勒碑。战裙化蝶野云香，百丈埔前废庙凉。碧绣苔花残瓦尽，更无人拜许娘娘。海云南护六龙奔，凄绝辞郎酒满尊。一曲平元万行泪，红螺洲上望崖门。二凤杨家旧有声，薛家父子亦知名。祗今谁讲阳明学，莫怪南来道不行。循名曾记御屏留，龙眼城中故宅秋。残局庙堂多水火，苦将遗句忆廉州。程斋残稿付虫鱼，逸老堂空冷故居。未敢乡词荐蘋藻，千秋遗议两尚书。山城落叶客衣单，海气阴阴夕照残。愁向尊君台上望，九秋风雨北来寒。东南风急怒潮雄，此去闽关有路通。望海峰头秋满眼，故乡遥隔战云中。翠柏森森岭势回，九仙亭畔绣衣来。空严铁佛冷无语，笑指山花落复开。南坛墓碣蚀苔斑，华表飘零怅鹤还。欲觅先臣旧精舍，西风残照满金山。班春车畔紫芝新，梦入黄山夜有神。爱说吾家两贤令，胜朝循迹话遗民。椎结遗风尚宛然，凤皇山畔种畬田。山中自作槃瓠国，更在佗王左纛前。古洞云深锁百花，香泉飞饮万人家。春风吹出越溪女，来摘山中待诏茶。莫笑山农语不经，豆棚閒话倚锄听。量沙测水关何术，争说潭灵井更灵。山中城雉郁嵯峨，山外长鲸万里波。休向麻姑买沧海，桑田变后战争多。径畔行人拜更勤，中原灾旱正如焚。九龙潭畔呼龙起，重向人间作雨云。
饶平杂诗·其一
作者：丘逢甲
朝代：清

梦醒三更画角吹，万山深处客来时。坏墙半堵双流寺，重出梅溪旧勒碑。
饶平杂诗·其七
作者：丘逢甲
朝代：清

山城落叶客衣单，海气阴阴夕照残。愁向尊君台上望，九秋风雨北来寒。
饶平杂诗·其三
作者：丘逢甲
朝代：清

海云南护六龙奔，凄绝辞郎酒满尊。一曲平元万行泪，红螺洲上望崖门。
饶平杂诗·其九
作者：丘逢甲
朝代：清

翠柏森森岭势回，九仙亭畔绣衣来。空严铁佛冷无语，笑指山花落复开。
饶平杂诗·其二
作者：丘逢甲
朝代：清

战裙化蝶野云香，百丈埔前废庙凉。碧绣苔花残瓦尽，更无人拜许娘娘。
饶平杂诗·其五
作者：丘逢甲
朝代：清

循名曾记御屏留，龙眼城中故宅秋。残局庙堂多水火，苦将遗句忆廉州。
饶平杂诗·其八
作者：丘逢甲
朝代：清

东南风急怒潮雄，此去闽关有路通。望海峰头秋满眼，故乡遥隔战云中。
饶平杂诗·其六
作者：丘逢甲
朝代：清

程斋残稿付虫鱼，逸老堂空冷故居。未敢乡词荐蘋藻，千秋遗议两尚书。
饶平杂诗·其十
作者：丘逢甲
朝代：清

南坛墓碣蚀苔斑，华表飘零怅鹤还。欲觅先臣旧精舍，西风残照满金山。
饶平杂诗·其十一
作者：丘逢甲
朝代：清

班春车畔紫芝新，梦入黄山夜有神。爱说吾家两贤令，胜朝循迹话遗民。
饶平杂诗·其十三
作者：丘逢甲
朝代：清

古洞云深锁百花，香泉飞饮万人家。春风吹出越溪女，来摘山中待诏茶。
饶平杂诗·其十二
作者：丘逢甲
朝代：清

椎结遗风尚宛然，凤皇山畔种畬田。山中自作槃瓠国，更在佗王左纛前。
饶平杂诗·其十五
作者：丘逢甲
朝代：清

山中城雉郁嵯峨，山外长鲸万里波。休向麻姑买沧海，桑田变后战争多。
饶平杂诗·其十六
作者：丘逢甲
朝代：清

径畔行人拜更勤，中原灾旱正如焚。九龙潭畔呼龙起，重向人间作雨云。
饶平杂诗·其十四
作者：丘逢甲
朝代：清

莫笑山农语不经，豆棚閒话倚锄听。量沙测水关何术，争说潭灵井更灵。
饶平杂诗·其四
作者：丘逢甲
朝代：清

二凤杨家旧有声，薛家父子亦知名。祗今谁讲阳明学，莫怪南来道不行。